Unutrašnja finansijska kontrola u javnom sektoru i revizija budžeta (Emisija) - Boom93\nUnutrašnja finansijska kontrola u javnom sektoru i revizija budžeta (Emisija)\nObaveza uspostavljanja službe interne revizije u opštinama i gradovima uvedena je našim propisima još krajem prve decenije 21.veka, ali nije u punoj meri zaživela u lokalnim samoupravama, odnosno pojedini gradovi i opštine potpuno su ignorisali ovu obavezu.\nDržavna revizorska institucija je najviši, nezavisan, državni organ revizije javnih sredstava u Republici Srbiji, koji pruža profesionalno uveravanje Narodnoj skupštini i građanima Srbije da se javna sredstva koriste efektivno, efikasno i ekonomično.\nDržavna revizorska institucija boravila je u Požarevcu i kontrolisala izvršenje budžeta za 2015.godinu. Izveštaj o reviziji u konačnom obliku postao je dostupan javnosti krajem prošle godine. Državna revizija nije prvi put u Požarevcu u kome je bila i 2012.godine. Zabrinjavajuće je što je nakon 4 godine revizor ponovo naložio niz mera lokalnoj samoupravi kako bi svoje finansije dovela u zakonske okvire.\nPre nego što predstavimo neke od konkretnih primedbi revizora i sagledamo u kojoj meri je u Požarevcu zaživela interna finansijska kontrola, ukratko ćemo predstaviti i sam pojam revizije.\nRevizija je u najširem smislu postupak ispitivanja tačnosti, potpunosti, verodostojnosti, zakonitosti i objektivnosti određenih pojava i procesa.\nU najužem smislu pod pojmom revizija smatra se ispitivanje realnosti finansijskih izveštaja preduzeća, zakonitosti poslovanja tih preduzeća, kao i ocena internih računovodstvenih kontrola, a u skladu sa Međunarodnim revizijskim standardima.\nObveznici državne revizije su korisnici državnog budžeta. Kod njih reviziju obavljaju državni revizori.\nNezavisna (eksterna) revizija poznata je i pod nazivom zakonska, obavezuje preduzeća da u skladu s kriterijiumima Zakona o reviziji, angažuju nezavisne (eksterne) revizore.\nKonačno, interna revizija se formira kao posebna služba u preduzeću ili instituciji koja je korisnik državnog budžeta i njen je sastavni deo.\nZa reviziju je zainteresovan direktno upravljač, vlasnik preduzeća, predsednik opštine ili gradonačelnik (bar bi tako trebalo da bude), a revizija se vrši prvenstveno u funkciji zaštite vlasničkih interesa. Za reviziju je zainteresovana i država zbog otkrivanja nepravilnosti u obračunavanju i ubiranju poreza, doprinosa i ostalih nameta. Dalje, tu su i poverioci, banke i investitori, koji su zainteresovani za praćenje karakteristika svojih potraživanja, odnosno investicija.\nKoliko ozbiljno politički akteri ozbiljno sagledavaju značaj interne revizije. Dušan Pavlović, poslanik kaže da nije upoznat sa time da je u nekoj lokalnoj upravi zaživela interna revizija.\nTakođe, Pavlović smatra da političke partije na vlasti direktno utiču na javne finansije i da su odgovorne za nepravilnosti koje se pojavljuju.\n“One ništa drugo ni ne rade, već se kandiduju na izborima da bi imali privilegovan pristup svim tim javnim resursima”.\nBoom 93 je razgovarao sa Državnim revizorom Radoslavom Sretenovićem o ovoj temi. On je za Boom 93 objasnio šta ova ustanova radi, odnosno sam postupak revizija budžeta.\n“Prema Zakonu o državnoj revizorskoj instituciji u jedinicama lokalne samouprave vrši se revizija finansijskih izveštaja završnog računa budžeta i pravilnosti poslovanja. Postupak rada DRI propisan je zakonom i poslovnikom, a započinje donošenjem zaključka o sprovođenju revizije. Reviziju sprovodi revizorski tim, nakon čega se daje mišljenje da li su finansijski izveštaji istinito i objektivno prikazali njegovo finansijsko stanje, rezultate poslovanja i novčane tokove, a u skladu sa načelima i standardima. Na nacrt izveštaja, može se uložiti prigovor, kao i na predlog izveštaja. Konačan izveštaj je javan i objavljuje se na sajtu institucije”.\nSrtenović objašnjava i način na koji se biraju lokalne samouprave čiji su budžeti predmet revizije.\n“Kriterijumi su visina budžeta, visina sredstava za plate zaposlenih, visina primljenih transfera, broj zaposlenih, da li je ranije i kada sproveden postupak. U kriterijum mogu da dospeju i raniji izveštaji državnih organa, medijski natpisi. Tamo gde su veći budžeti i iznosi, prvenstveno se biraju te lokalne samouprave. Imamo preko 160 lokalnih samouprava koje su sad rangirane. Izuzetno može da dođe do korekcije ukoliko se pojave neke informacije ili zapisi zbog kojih se program menja”.\nNajčešće i najozbiljnije nepravilnosti u budžetu odnose se na neevidentiranje imovine, kao i na utrošak novca iznad odobrenih aproprijacija, kaže Sretenović.\nJedan od zaključaka revizora nedavno je i javno spomenut na sednici skupštine grada Požarevca, a tiče se vanbilansne aktive Direkcije za izgradnju.\nRevizor je 2012.godine utvrdio da je imovina Grada manje evidentirana u iznosu od oko 3,1 milijarde dinara jer su zgrade i građevinski objekti iskazani u vanbilansnoj evidenciji JP „Direkcije za izgradnju grada Požarevca“. U najnovijem izveštaju o reviziji za 2015.godinu evidentirani su imovina, zgrade i građevinski objekti, Grada Požarevca koji predstavljaju završene investicije i analitički se vode u pomoćnoj evidenciji.\nU novoj reviziji ponovo je utvrđeno da se završene investicije preknjižavaju u vanbilansnu evidenciju umesto da se evidentiraju kao svojina Grada u poslovnim knjigama. Na ovaj način bilansna aktiva i pasiva u konsolidovanom bilansu stanja su potcenjene za iznos od blizu 3 milijarde dinara, dok su vanbilansne aktiva i pasiva precenjene za isti iznos.\nU prevodu, zbog toga što ne postoji akt kojim se uređuje namena stvari u javnoj svojini, ne utvrđuje pravni osnov za upis i ne vrši evidencija, Grad je u riziku od zloupotreba i gubitka ove imovine, a da nezavršene investicije (neke se u budžetu provlače godinama) budu amortizovane.\nOva tema pomenuta je pre najnovijeg izveštaja revizora, a na skupštini je priču o tome pokrenuo gradonačelnik Bane Spasović kada je pričao o gašenju Direkcije za izgradnju.\nOn je tada pomenuo kako bi grad trebalo da preuzme vanbilansnu aktivu Direkcije za izgradnju u vrednosti od 3,5 milijardi dinara, kao i da je reč o projektima koji su realizovani u prethodnih 25 godina. Napomenuo je kako nikada nije izvršen prenos vanbilansne aktive, iako je DRI 2011. pismeno naložio da se to izvrši. Rekao je da zašto nije pitanje za njega. Naveo je kako su formirane komisije i da će sva dokumentacija biti proverena, a izveštaj prosleđen svim državnim organima.\n“Tu pardona nema i uopšte me ne interesuje o čemu se radi”.\nKoliko su ove reči gradonačelnika politički marketing, a koliko ozbiljne najave, videće se u odazivnom izveštaju koji grad mora da dostavi revizoru. Zanimljivo je da dva meseca nakon ovog govora javnosti još ništa nije prezentovano po pitanju pravilnosti dokumentacije koja je preuzeta.\nTakođe, upada u oči se niko od funkcionera grada ovim problemom nije bavio u ranijem periodu, iako SNS koji je na vlasti u Požarevcu uz prećutnu podršku socijalista, vlada od 2013.godine.\nU izveštaju revizora koji se bavio budžetom Grada Požarevca za 2011.godinu utvrđen niz nepravilnosti. Revizor je tako utvrdio da je Grad Požarevac 2009.godine doneo odluku o zaduživanju, da bi tek 2010.godine zaključio ugovor o namenskom kreditu od blizu 3,5 miliona evra. Od 47 projekata u Odluci o zaduživanju u 2010. i 2011. god. iz sredstava kredita finansirano je 18 projekata, od čega je za šest projekata finansirano više od odobrenog iznosa. Pored toga, grad je finansirao projekte iz kredita koji nisu planirani Odlukom o zaduživanju.\nKorisnici budžetskih sredstava su u nekim slučajevima bez javne nabavke preuzimali obaveze i vršili plaćanja.\nTako je Direkcija za izgradnju plaćala medijske usluge radija i televizije, a Centar za kulturu usluge štampe, koncerte muzičkih grupa i drugih izvođača i nabavku materijala i popravku električnih instalacija. Gradonačelnik i Gradsko veće plaćali su programe socijalnih servisa udruženjima građana i direktno kupovali lekove udruženju penzionera i gradskoj organizaciji osoba sa invaliditetom.\nDelimično su bili uređeni način, uslovi i kriterijumi u vezi trošenja javnog novca za korišćenje službenih mobilnih telefona i kartica, jer za funkcionere nisu bila utvrđena ograničenja u trošenju.\nPredškolska ustanova nije imala definisala kriterijume za utvrđivanje naknade za prevoz zaposlenih na posao i sa posla.\nDotacije nevladinim organizacijama, delile su se bez sprovedenog konkursa.\nSkupština Grada i Gradsko veće nabavku ugostiteljskih usluga vršili su putem narudžbenica, a gradska uprava je isto radila za kancelarijski materijal. Pored toga Gradska uprava je bez javne nabavke i zaključenog ugovora nabavila i plaćala popravke elektronske i fotografske opreme.\nNeke primedbe su pre ili kasnije shvaćene ozbiljno, tako da recimo, Grad Požarevac krajem marta 2013.godine usvojio pravilnik o korišćenju mobilnih telefona. Novi pravnlnik i novi limiti za funkcionere i zaposlene usvojeni su mesec dana od uspostavljanja nove vlasti u julu 2016.godine. Tako su u zavisnosti od funkcije i zvanja, uspostavljeni limiti od 500 do 5.000 dinara.\nDotacije nevldinim organizacijama danas se dele konkursom, a ugostiteljske usluge, razne popravke i nabavka kancelarijskog materijala sporovodi se preko javnih nabavki.\nOno što zabrinjava je što je kod konkretnih investicija revizor i 2012. i 2016.godine upčio niz nepravilnosti.\nTako je u toku izvođenja radova na adaptaciji zgrade kafane „Bulevar“ Direkcija je izmenila projekat, vrste i količine radova koji su ugovoreni u postupku javne nabavke, i izvršila plaćanje radova koji nisu ugovoreni. Direkcija za izgradnju je takođe platila i za deo radova na investicionom održavanju krova i fasade zgrade „Pekare Janković“ koji nije bio ugovoren u postupku javne nabavke.\nU drugoj privremenoj situaciji za izvedene radove na investicionom održavanju krova i fasade zgrade „Apoteke Kuzmanović“ iskazana je i obračunata demontaža postojeće i ugradnja nove aluminijumske bravarije za Turističku organizaciju. Sve je je bilo i plaćeno, a da uopšte nije ugovoreno.\nPredškolska ustanova „Ljubica Vrebalov“ je donela Odluku o pokretanju postupka javne nabavke u iznosu od 62,5 miliona dinara, a da je pritom bilo obezbeđeno samo 36,5 miliona dinara; nabavljala je prehrambene proizvode u 2011.godini prema ugovorima zaključenim u postupcima javne nabavke koji su sprovedeni godinu dana ranije.\nDržavni revizor iskazao je više zamerki zbog nepoštovanja Zakona o javnim nabavkama i ostalih pozitivnih zakona, kad je reč o novcu koji se trošio 2015.godine iz budžeta Grada Požarevca. Pored projekata koji su realizovani na osnovu isključivog prava, revizor je iskazao zamerke na način na koji se trošio novac nakon poremećaja u vodosnabdevanju, ali je naveo i više pojedinačnih primera gde su izvršeni dodatni radovi bez ugovora, menjane količine i vrednost radova ili su radovi izvršeni sa zakašnjenjem u odnosu na rokove u ugovorima. Dakle, gotovo identične zamerke kao i pre 5 godina.\nDirekcija za izgradnju je sa Vodovodom i kanalizacijom 26.novembra zaključila ugovor o nabavci nedostajućeg materijala i izvođenje radova na zahvatanju sirove vode sa jezera u nebranjenom delu Velike Morave radi njenog nalivanja u infiltracione bazene. Ugovorena vrednost radova iznosila je oko 12.5 miliona dinara bez PDV. Aneks ugovora zaključen je 22.decembra, čime je povećana vrednost radova na 16 miliona dinara bez PDV-a.\nRevizor je između ostalog zaključio da za radove izvedene u periodu trajanja vanredne nije postojao osnov da se ne sprovode postupci javnih nabavki jer su se pratili i vodostaji i vrednost nitrata u vodi.\nSituacija nije mogla da se smatra elementarnom nepogodom jer je uvođenju vanredne situacije prethodilo proglašenje vanrednog događaja gotovo mesec dana ranije. Nije bilo nepredvidivosti nastupanja događaja, zbog čega je Direkcija bila dužna da sprovede pregovarački postupak bez objavljivanja poziva za podnošenje ponuda, pošto je zahtevala hitnost u postupanju naručioca prilikom nabavki.\nPored ovoga naručilac nije bila pribavljeno ni Rešenje o građevinskoj dozvoli što je suprotno Zakono o planiranju i izgradnji.\nUgovoreni rok za izvođenje radova iznosio je 15 dana. Međutim, okončane situacije revizor nije našao, iako je situacija nalagala hitnost u izvođenju radova.\nDirekcija za izgradnju je u avgustu 2015.godine zaključila ugovor sa preduzećem Telekomunikacija iz Blaca za prvu fazu radova na izgradnji sekundarne fekalne kanalizacije u ulicama koje se ulivaju u fekalni kolektor u Dunavskoj ulici sa leve i desne strane. Ugovorena vrednost radova iznosila je 33.8 miliona dinara sa PDV-om.\nU okončanoj situaciji u maju 2016. pojavili su se dodatni radovi od 7.3 miliona dinara koji nisu bili ugovoreni, a koji su prema rečima nadzornog organa bili neophodni. Istovremeno su u drugim ulicama izvedeni radovi u manjem obimu od planiranog. Na ovaj način nije prekoračena ugovorena vrednost, ali je dovoden u pitanje kvalitet radova i stavljena sumnja da li je ponuda koja je izabrana kao najpovoljnija, zbog velikih odstupanja između planiranih i realizovanih radova, bila zaista i najpovoljnija u fazi realizacije ugovora.\nTelekomunikaciji je odobreno produženje roka za izvođenje radova u januaru 2016. za 36 radnih dana. Ipak, iako je ugovoren rok izvođenja radova iznosio 90 kalendarskih dana, radovi su završeni tek nakon sedam meseci, a naručilac nije obračunao kaznene penale, što je inače bilo predviđeno ugovorom.\nZanimljivo je i na kakav način su preduzeća međusobno zaključivala ugovore. Evo jednog slučaja.\nDirekcija za izgradnju sa Toplifikacijom 1998.godine sklopila ugovor o participaciji za priključak na toplifikacioni sistem njenih radnika. Za iznos od 694 hiljade dinara radnici su potpisali ugovor o kreditu po kome isti otplaćuju na 60 mesečnih rata, ali počev od 5.novembra 2009.godine, odnosno 11 godine posle potpisivanja ugovora.\nNavedena sredstva su JP „Toplifikaciji“ Požarevac uplaćena Ugovorom o cesiji, tako što je Holding kompanija „Bambi“ na ime obaveze po osnovu naknade za ustupanje gradskog građevinskog zemljišta, koju je imala prema Direkciji uplatu izvršila na račun JP „Toplifikacija“. Direkcija je povraćaje od kredita u iznosu od 108 hiljada dinara evidentirala kao primanja iz ostalih izvora, umesto na račun javnih prihoda. Na osnovu sprovedenih revizorskih postupaka utvrđeno je da je Direkcija 1998. g. zaposlenima dala kredit iz sredstava javnog prihoda-naknade za uređenje građevinskog zemljišta.\nSvi znamo za večiti problem pasa lutalica u Požarevcu koji se nije rešio ni izgradnjom prihvatilišta i formiranjem posebne službe zoo higijene pri Javnom preduzeću Komunalne službe. Revizor je utvrdio da je Požarevac pre 6 godina stalnu budžetsku rezervu koristio za isplatu naknade štete nanete od pasa lutalica, pomoć opštinama usled elementarnih nepogoda, za naknadu naknadu za povrede na otvorenom i neobezbeđenom šahtu, kao i za naknadu za renoviranje jedne kuće oštećene od zemljotresa.\nInače, stalna budžetska rezerva isključivo se koristi za finansiranje rashoda i izdataka na ime učešća lokalne vlasti u otklanjanju posledica vanrednih okolnosti, kao što su zemljotresi, poplave, suše, požari, klizišta, snežni nanosi, gradonosne padavine, životinjske i biljne bolesti, ekološke katastrofe i druge elementarne nepogode, odnosno drugi vanredni događaji koji mogu da ugroze život i zdravlje ljudi ili prouzrokuju štetu većih razmera.\nŠto se pomenutih pasa lutalica tiče, za razliku od mnogih gradova i opština u Srbiji, sve do 28.novembra prošle godine Grad Požarevac nije imao pravilnik na osnovu koga je određivao visinu naknada koje se isplaćuju građanima za povrede koje su im naneli psi lutalice u gradu.\nKada su u pitanju takse koje su naplaćivane za letnje bašte u Požarevcu, državni revizor u kontroli budžeta za 2015.godinu nije mogao da utvrdi koliko je po ovom osnovu naplaćeno ili se duguje gradu.\nPrihod od oko 5.6 miliona dinara ostvaren je od zimskih i letnjih bašti, tezgi i ostalih manjih montažnih objekata za koje revizor nije uspeo da utvrdi tačan iznos zaduženja i naplate jer o tome ne postoji adekvatna evidencija.\nZa letnje bašte u Požarevcu ne postoji pouzdana evidencija o rešenjima koja su izdata u 2015.godini, nema podataka o ukupnim zaduženjima, potraživanjima i procentu naplate takse zbog toga što ne postoji sistem kontrole ove vrste prihoda.\nObračun komunalne takse za letnje bašte radila je komisija koja se zove “Radni tim za izradu pravilnika o tehničkim uslovima i planova lokacija”, na osnovu tehničkih skica za postavljanje manjih montažnih objekata, za svaki mesec posebno za period za koji je podnet zahtev za postavljanje letnje bašte.\nIzrada obračuna za svaki mesecomogućila je mesečno plaćanje takse na rate.\nRešenja su izdavana nakon uplate mesečnog iznosa koji je obračunao radni tim, najčešće za jedan mesec, iako je evidentirano da je većina bašti postavljena više meseci.\nUtvrđeno je i da nakon plaćenog iznosa takse za jedan mesec i izdatog rešenja se nije vršila dalja kontrola naplate.\nIznećemo još nekoliko povreda zakonitosti koje je revizor uočio u finansijskim izveštajima Grada Požarevca. Jedna od njih je isključivo pravo koje je Vodovodu i kanalizaciji dodelila Skupština Požarevca kojom je predsedavao sadašnji gradonačelnik Bane Spasović 2014.godine, ali i isključivo pravo koje su dobile i Komunalne službe.\nSkupština Požarevca je 19.marta 2014.godine, na sednici usvojila izmene i dopune Odluke o komunalnom uređenju i Odluke o Vodovodu i kanalizaciji kojima je javnim preduzećima dodelila isključivo pravo za obavljanje ovih delatnosti, čime je zaobišla obavezu raspisivanja javnih nabavki i omogućila da se poslovi koji se plaćaju iz budžeta direktno dodele “Vodovodu i kanalizaciji” i “Komunalnim službama”.\nMeđutim, revizor je utvrdio da nije bilo osnova za izuzeće Zakona o javnim nabavkama jer nije dokazano da “Vodovod i kanalizacija” ili “Komunalne službe” nemaju konkurenciju na tržištu.\nOd donošenja pomenutih odluka prošle su 2,5 godine (3 budžetske) tokom kojih je Direkcija za izgradnju direktno na osnovu spornih odluka skupštine direktno zaključivala ugovore sa javnim preduzećima za navedene poslove.\nZbog svih nepravilnosti koje su evidentirane 2012.godine Državna revizorska institucija je nadležnim sudovima podnela 193 zahteva za pokretanje prekršajnog postupka, 28 prijava za privredni prestup i osam krivičnih prijava, Krivična prijava tada je bila podneta i protiv bivšeg gradonačelnika Požarevca Miodraga Milosavljevića.\nInače, državna revizorska institucija je uočila nepravilosti u trošenju 59 milijardi evra od 2008. do 2014.godine, a od 1.364 prijave DRI rešeno je samo 31,2 odsto.\nNeki predmeti su, kako je za nedeljnik NIN potvrdio generalni državni revizor Radoslav Sretenović, na sudu i po četiri godine.\nPo oceni Sretenovića, „kazne su blage, moraju se povećati jer će se uskoro izjednačiti sa kaznama za nevezivanje pojasa u automobilu“.\n“Verovatno je i da su kazne neprimerene izvršenju, ali to nije na meni da sudim, već na nadležnim organima. Ja sam to rekao i mi u tom pravcu zagovaramo da kazne postanu veće kako bi uticale na disciplinu”.\nOn je rekao da u prekršajnim postupcima postoji više stotina osuđujućih presuda, dok je kod krivičnih postupaka uočeno da postoji česta upotreba mogućnosti da se lice protiv koga je podneta prijava dogovara sa sudijom o vršenju društveno-korisnog rada ili uplati novca u humanitarne svrhe, kaže Sretenović.\nPoslanik, Dušan Pavlović kaže da je pored kontrolnih institucija nužno predvideti i stroge sankcije za odgovorne.\nOn navodi da je iznenađen i odnosom EU po ovom pitanju.\n“EU nikada ne ide tako duboko u pojedinsti koje nam govore šta se zapravo dešava na nivou borbe protiv korupcije. Njima je bitno da formalno postoje institucije u čijem je opisu borba protiv korupcije, što je DRI ili Agencija za borbu protiv korupcije. Međutim, nikada ne idu do toga da vide koji su mehanizmi koje institucije imaju”.\nIako je odluka o osnivanju interne revizije u Gradu Požarevcu stupila na snagu još 18.septembra, nije poznato da li je i koga je gradonačelnik postavio na to mesto. Podsećamo da je prema odluci gradonačelnik to trebalo da uradi u roku od osam dana od stupanja na snagu ove odluke.\nJoš sredinom oktobra , gradonačelnik Bane Spasović je odgovarajući na pitanje Boom 93 ko je novi interni revizor,samo rekao kako će uskoro biti postavljen. Međutim, do danas javnosti nije poznato da li je neko imenovan i da li je ova služba formirana.\nU izveštaju državni revizor je ustanovio da Grad Požarevac tokom 2015. godine nije uspostavio internu reviziju, kao posebnu funkcionalno nezavisnu organizacionu jedinicu. Navedeno je i da je u postupku revizije aktom načelnika Gradske uprave, a na osnovu prethodno zaključenog Sporazuma između Gradonačelnika i načelnika Gradske uprave, raspoređen interni revizor. On se međutim ne vidi u Odluci o gradskoj upravi koja je doneta krajem novembra 2016.godine, a javnosti do danas nije saopšteno ko je interni revizor u Gradu Požarevcu.\nInače, obaveza uspostavljanja interne revizije uvedena je propisima pre više godina. U najavi nove sistematizacije radnih mesta interna revizija je početkom proleća 2016.godine dovela do svađe tadašnjih koalicionih partnera u lokalnoj vlasti, SNS-a i SPS-a.\nNekadašnji pomoćnik gradonačelnika Miomira Ilića iz SPS-a, Vukica Vasić bila je viđena za to mesto, što je izazvalo revolt kod naprednjaka, a sve je dovelo do blokade rada gradskog veća.\nSadašnja vlast je prilikom izrade nove sistematizacije Vukicu Vasić ostavilo kao neraspoređenu, a novi gradonačelnik Bane Spasović je 11.septembra doneo novu odluku o internoj reviziji koja je stavila van snage odluku prethodnog gradonačelnika Miomira Ilića od 12.februara ove godine.\nInače, interna revizija je funkcionalno i organizaciono nezavisna od delatnosti koju revidira, a u svom radu odgovara neposredno gradonačelniku.\nPod lupom interne revizije su direktni i indirektni korisnici budžeta, kao i javna preduzeća i drugi korisnici.\nNije jasno šta se dešava sa ovom službom u Požarevcu.\nU više navrata zatražili smo od gradonačelnika intervju na temu interne revizije, ali nikakav odgovor nismo dobili. Takođe, Boom 93 je o istoj temi tražio da razgovara sa načelnicom gradske uprave Suzanom Bulajić. Ona je nakon više puta odlaganja, na dan zakazanog intervjua odbila da razgovara o ovoj temi.\nKada je u pitanju Državni revizor Radoslav Sretenović kaže da je osnovni problem je što unutrašnji kontrolni sistem u lokalnim samoupravama nije razvijen.\nSretenović kaže i da će DRI tražiti oštre sankcije, pa čak i smenu odgovornih ukoliko se ne uspostavi unutrašnja kontrola nad finansijama.\nOn za Boom 93 objašnjava ko su ljudi koji prijavljuju nepravilnosti u lokalnim samoupravama i ističe da će finansijska kontrola biti nastavljena sa pojačanim kapacitetima.\n“Dobijamo prijave od zaposlenih u lokalnim samoupravama, od uprave za javne nabavke, anonimne prijave sa kojima posebno smo obazrivi”.\nDržavni revizori trenutno sporovode maltene savetodavne aktivnosti. Sretenović kaže se finansijska kontrola ne vrši da bi se podnosile prijave protiv odgovornih, već da bi se uredio finansijski sistem i poslovanje i upravljanje javnim finansijama u skladu sa zakonom. Državna revizorska institucija komunicira sa odgovornim licima u lokalnim samoupravama i pokušava da ih u najboljoj nameri edukuje u svim aspektima upravljanja javnim finansijama u lokalu. Sretenović očekuje da će takav pristup doneti konkretne rezultate.\nUloga medija u kontroli javnih finansija (Emisija)


Fudbal: Super liga Srbije, 16. kolo - Dan u Beogradu\nNaslovna » Izlasci » Sport » Fudbal: Super liga Srbije, 16. kolo\nFudbal: Super liga Srbije, 16. kolo\nKatarina Vidaković 15. novembar 2016. Sport Postavite komentar\nU petak i subotu 18. i 19. novembra, posle dvonedeljne pauze zbog obaveza reprezentacije, igraju se utakmice 16. kola Super lige Srbije, od kojih su tri na beogradskim terenima.\nNajpre će 18. novembra u 17 časova na teren na svom stadionu na Banjici izaći fudbaleri Rada. Timu koji se nalazi na polovini tabele u goste dolazi za dva mesta bolje plasirana Mladost iz Lučana.\nU prethodnom kolu, Rad je u utakmici koja je završena rezultatom 1:1 podelio poene, takođe na svom terenu, sa ekipom Metalca u meču dva tima koji se bore za plej-of. Mladost u Beograd dolazi posle poraza od još jednog tima iz sredine tabele – subotičkog Spartaka, pa se očekuje oštra borba prilično ravnopravnih rivala.\nU subotu 19. novembra od 13.30 časova na svom stadionu Čukarički dočekuje ozbiljnog protivnika, petoplasiranu ekipu Radničkog iz Niša. Izuzetno važna pobeda u prethodnom kolu protiv Voždovca i napredak na tabeli dodatni su motiv igračima da na Banovom brdu pruže svoj maksimum.\nNajlakši posao na beogradskim stadionima imaće ekipa Partizana. Crno-beli u Humskoj u subotu 19. novembra u 15 časova dočekuju Bačku iz Bačke Palanke, trenutno na pretposlednjem mestu na tabeli.\nSuper liga Srbije, 16. kolo\nRad – Mladost… 17.00\nBorac – Metalac… 13.30\nČukarički – Radnički… 13.30\nJavor – Radnik… 13.30\nSpartak – Voždovac… 13.30\nPartizan – Bačka… 15.00\nNapredak – Crvena zvezda… 17.00\nVojvodina – Novi Pazar… 17.00\nTagovičukarički fudbal partizan rad super liga srbije\nPrethodni Slobodna zona na bis: Najbolji filmovi 2016.\nSledeći Dani društvenih igara, 19. i 20. novembra


Počelo takmičenje "Srbija u ritmu Evrope" - www.025.rs\nwww.025.rs / SOMBOR / Počelo takmičenje “Srbija u ritmu Evrope”\nNa muzičko-scenskom takmičenju „Srbija u ritmu Evrope“ Sombor ove godine predstavlja Luka Škibola, uz plesnu pratnju Teodore Bijelić i Nikoline Milovanović. Oni će 6. septembra u živom prenosu nastupiti sa pesmom Džona Ludvika koji je predstavljao Kraljevinu Švedsku na Evrovizijskom takmičenju.\nFestival će se prenositi uživo na Prvoj Srpskoj Televiziji, ali novina u sistemu takmičenja je da je glasanje već počelo. Od 6. jula linije su otvorene, pa sve do kraja nastupa 6. septembra 2020. godine.\nPredstavnici Sombora nastupiće pod rednim brojem 15, što je ujedno i njihov broj za glasanje. Luka, Teodora i Nikolina daće sve od sebe da zauzmu što bolji plasman, a u tome im možemo pomoći glasanjem putem sms poruke slanjem PESMA(razmak)15 na broj 1557. Rezultati mogu da se prate na dnevnom nivou na instagram profilu “Ritam Evrope”, a svake subote pobednik glasanja za tu nedelju gostujuje u emisiji „150 minuta” na Prvoj Srpskoj Televiziji.\nZvanično predstavljanje Luke, Teodore i Nikoline možete da pogledate na\nTags: Takmičenje, u ritmu Evrope


Previous Article (Ne)pravilno trošenje gradskog budžeta\nNext Article „BIĆE BOLJE DOGODINE“\nStvaranje preduslova za proširivanje groblja u Kovačima, novi predsednik Žalbene komisije\nPred gradskim većnicima, na četrdeset petoj (vanrednoj) sednici Gradskog veća, danas su bile četiri tačke dnevnog reda, od koji se jedna odnosila na razmatranje Nacrta odluke o izradi Plana detaljne regulacije „Groblje u Kovačima“.\n„Pokrenuli smo proces izmene Plana detaljne regulacije groblja u Kovačima, koje obuhvata četiri hektara. Neophodno je usvojiti ovaj planski dokument kako bismo proširili groblje i kako bi meštani Kovača imali još mesta za sahranjivanje svojih najmilijih“, rekao je gradonačelnik Kraljeva dr Predrag Terzić nakon sednice.\nVažna je bila i tačka koja se odnosi na formiranje spiska osposobljenih pravnih lica u cilju zaštite i spasavanja, smatra gradonačelnik.\n„'Autotransport' Kraljevo je prestao da postoji, a Prirodno lečilište i odmaralište Mataruška i Bogutovačka banja se nalazi u procesu stečaja, pa je bilo neophodno formirati novu listu. Ova tačka dnevnog reda ne proizvodi nikakve finansijske efekte po budžet grada Kraljeva, tek u slučaju vanrednih okolnosti i angažovanja ovih subjekata, realizovaće se finansijski efekti po budžet grada Kraljeva“, obrazložio je Terzić.\nČlanovi Gradskog veća su razmatrali i Predlog rešenja o izmeni Rešenja o obrazovanju Žalbene komisije.\n„Razmatrali smo i ostavku Dejana Ćajića na mesto predsednika Žalbene komisije grada Kraljeva, koji je podneo pisanu ostavku na ovu funkciju. Na ovom mestu ubuduće će se nalaziti Dejan Milović, diplomirani pravnik iz Kraljeva, zaposlen u Javnom preduzeću za uređivanje građevinskog zemljišta“, upoznao je sa detaljima gradonačelnik.\n„Takođe, razmatrali smo i zahtev za izuzeće predsednika Konkursne komisije za popunjavanje položaja načelnika i zamenika načelnika Gradske uprave grada Kraljeva, koji je podneo Ivan Petrović, učesnik Javnog konkursa, i zahtev je odbijen“, rekao je gradonačelnik Terzić po završetku 45. sednice Gradskog veća grada Kraljeva.\ntekst i fotografije: zvaničan sajt grada Kraljeva


Na svečanoj sjednici Skupštine opštine Vlasenica, povodom Dana i slave opštine - Male Gospojine, dodijeljena su najviša opštinska priznanja, te potpisana povelja o bratimljenju sa opštinom Grosuplje iz Slovenije.\nPriznanje Grb opštine Vlasenica dodijeljeno je direktoru Agencije za bezbjednost saobraćaja Republike Srpske Miliji Radoviću, Razvojnom programu Ujedinjenih nacija, direktoru biciklističke trke Beograd-Banjaluka Vladimiru Kuvalji i Osnovnoj školi "Vuk Karadžić" u Vlasenici.\n"Ne možemo se baš pohvaliti da svi načelnici opština imaju razumijevanja za bezbjednost saobraćaja, kao što je to slučaj ovdje u Vlasenici", rekao je Radović.\nČestitku povodom današnjeg praznika građanima opštine Vlasenica uputili su najviši zvaničnici Republike Srpske - srpski član Predsjedništva BiH Milorad Dodik, predsjednik Republike Srpske Željka Cvijanović i predsjednik Vlade Republike Srpske Radovan Višković.\nU okviru svečanog dijela programa nastupili su muzički sastav "Katera" iz Istočnog Sarajeva i folklorni ansambl iz Srpskog Itebeja.\nŽeljka Cvijanović Vlasenica\nFond "Dr Milan Jelić"\nCvijanović: Srpska vodi računa o uspješnim studentima\nBesplatan prevoz i džeparac za srednjoškolce, Vlada Srpske će stimulisati deficitarna zanimanja\nUhapšena djevojka sa Tijanom Ajfon bivša Balaševićeva snajka\nUništenje ove brane bi za Ameriku bio armagedon\nVučić odveo saradnike na sarmu: Za stolom Kojić, Selaković, Vasiljevićeva...


3 Mps / 45%\nPoslednja izmena 16:52\n27.06.2019 u 08:17\nSenat odobrio 4,6 milijardi dolara za probleme na granici\nVAŠINGTON - Američki Senat odobrio je izdvajanje 4,6 milijardi dolara pomoći za probleme na granici sa Meksikom, u nastojanju da se zaustavi ilegalna migracija preko ove južne granice SAD. Ova mera moraće da se usaglasi sa odvojenim paketom pomoći, koji je odobrio Predstavnički dom Kongresa pre nego što bude upućena predsedniku Donaldu Trampu na usvajanje, javio je Rojters. Predstavnički dom odobrio je prethodno izdvajanje 4,5 milijardi dolara kojima će se finansirati staranje o hiljadama migrantskih porodica i dece bez roditelja, koji se drže u prepunim pritvornim centrima na američko-meksičkoj granici, preneo je Glas Amerike. Nacrt ovog zakona je usvojen nekoliko dana pošto su imigracioni advokati saopštili da su otkrili stotine dece bez staratelja, u pritvornom centru američke\n26.06.2019 u 18:45\nU kampu Vučjak pojavila se šuga i nestaje hrane\nBIHAĆ - U migrantskom kampu Vučjak u Bosni i Hercegovini stajne je alarmantno – pojavila se šuga i nestaje hrane, kažu humanitarni radnici. U ovom improvizovanom kampu na teritoriji Bihaća, sada se nalazi oko 700 migranata iz Azije i severne Afrike, koji su u taj kamp poslati u prethodnih 10 dana, piše agencija Rojters. Jedina humanitarna organizacija prisutna u kampu je Crveni krst, koja migrantima pruža tople obroke i osnovne predmete za higijenu. Organizacija je podigla i oko 50 šatora, kao i karantin za bolesne, među kojima ima obolelih i od hepatitisa i tuberkuloze, prenosi Tanjug. „Zdravstvena situacija je alarmantna. Mnogi ljudi su već inficirani šugom i postoje i drugi zdravstveni problemi”, izjavila je portparolka Međunarodne federacije Crvenog krsta Katarina\n24.06.2019 u 15:58\nOpao broj zahteva za azil u EU\nBRISEL – Evropska kancelarija za podršku sistemu azila ( EASO) objavila je da je broj zahteva za azil u EU nastavio da pada treću godinu za redom i da se u 2018. godini vratio na nivo koji je postojao pre početka migrantske i izbegličke krize 2015. godine. U Evropskoj komisiji navode da je u 2018. godini u EU, Norveškoj i Švajcarskoj podneto ukupno 664.480 zahteva za azil. Najviše podnosilaca azila u EU + u 2018. godini bilo je iz Sirije (13%), Avganistana i Iraka (po 7%). Među prvih deset zemalja porekla potencijalnih azilanata nalaze se i Pakistan, Iran, Turska, Albanija i Gruzija, navode u Evropskoj komisiji. Istovremeno najviše zahteva za azil podneto je u Nemačkoj, Francuskoj, Grčkoj, Italiji i Španiji, javlja Tanjug. U Briselu ocenjuju da će i pored manjeg povećanja\n22.06.2019 u 23:47\nOdložena masovna deportacija migranata iz SAD\nVAŠINGTON - Američki predsednik Donald Tramp objavio je na Tviteru da je „na zahtev demokrata” odložio masovne deportacije ilegalnih migranata, planirane za sutra, i dao rok od dve nedelje demokratama i republikancima u Kongresu da se dogovore oko rešenja problema na južnoj granici SAD, inače će on narediti početak deportacija. „Na zahtev demokrata odložio sam proces uklanjanja ilegalnih migranata (deportaciju) na dve nedelje, kako bih video da li demokrate i republikanci mogu da sednu i zajedno iznađu rešenje za probleme oko azila i rupa na južnoj granici. Ukoliko ne budu mogli, deportacije počinju!”, tvitovao je Tramp, iz čije poruke nije jasno da li je mislio na pravne rupe u zakonu ili bukvalne rupe u ogradi prema Meksiku. „Glas Amerike” je preneo da je Tramp prethodno naredio\nStranci traže od RS da primi migrante\nNegativno mišljenje zvaničnog Sarajeva o najavljenom formiranju rezervnog sastava policije Republike Srpske dobilo je podršku gotovo svih političkih direktora iz zemalja članica upravnog odbora Saveta za sprovođenje mira (PIK). Sa dvodnevnog zasedanja PIK-a, održanog u glavnom gradu BiH, oni su poručili da tu ideju „treba zaustaviti” jer bi, kako su naveli u zaključcima, njena realizacija mogla izazvati „negativnu spiralu nepoverenja u BiH”. „Mi mislimo da nema razloga da se osnuje rezervna policija bilo gde.\n20.06.2019 u 09:59\nDoživotna robija zbog smrti 71 migranta\nBUDIMPEŠTA – Mađarski sud danas je pravosnažno osudio na doživotne robije četvoro krijumčara ljudima, odgovornima za smrt 71 migranta, čija su tela pronađena u kamionu ostavljenom na auto-putu u Austriji u avgustu 2015, prenosi Tanjug. Sudija Erik Mezolaki je izjavio da trojica krijumčara neće imati mogućnost uslovnog otpusta, dok će četvrti odslužiti minimum 30 godina zatvorske kazne, prenosi Rojters. Osuđeni su Avganistanac, koji je predvodio tu grupu, i troje Bugara. Oni su proglašeni krivima za organizovano krijumčarenje ljudima i ubistvo bez predumišljaja pošto nisu zaustavili kamion i otvorili vrata da bi ušao vazduh. Kako je ranije tokom suđenja rekao sudija, migranti su udarali u vrata i vikali, pokušavajući da privuku pažnju vozača. Tada se ugušilo 59 muškaraca,\n19.06.2019 u 08:40\nIzboden Pakistanac u tuči migranata\nU tuči dve grupe migranata koja se dogodila noćas oko jedan sat posle ponoći, izboden je jedan državljanin Pakistana. Incident se dogodio u Karađorđevoj ulici, u opštini Savski venac, prenose mediji. Kako se navodi, nakon kraće rasprave, jedan „Iračanin je nožem ubo Pakistanca i pobegao”.\n16.06.2019 u 17:55\nU Meksiku pronađeno oko 800 migranata u četiri kamiona\nMEKSIKO SITI - Meksičke vlasti su saopštile da su presrele četiri kamiona sa gotovo 800 migranata u saveznoj državi Verakruz. Državni institut za migracije naveo je da je 791 osoba prebačena u objekat za migrante u da su vozači kamiona uhapšeni. Migranti se redovno prebacuju kroz Meksiko u velikim kamionima, ponekad u opasnim uslovima, bez hrane, vode ili dovoljne količine vazduha. U saopštenju se navodi da je oko 1.000 meksičkih službenika za imigraciju raspoređeno na severu i jugu zemlje. Meksiko je pod pritiskom SAD da suzbije talas migranata koji uglavnom dolaze iz zemalja Centralne Amerike, prenosi Beta.\n13.06.2019 u 21:51\nAlbanska policija razbila grupu koja je švercovala migrante\nTIRANA - Albanska policija je saopštila da je razbila kriminalnu grupu koja je prebacivala sirijske, turske i iračke migrante iz Grčke u Zapadnu Evropu i uhapsila osam ljudi, uključujući vođu grupe koji je turski državljanin. Grupa je prebacivala migrante iz planinskog regiona duž južne granice sa Grčkom, pa preko Albanije i u Crnu Goru na severu, navela je albanska policija, preneo je Rojters. Odatle su prelazili u susednu Hrvatsku, najbližu zemlju EU, pa zatim dalje na sever i zapad, navodi agencija. Ne zna se koliko su tačno migranti plaćali kriminalnoj grupi, ali reč je o pozamašnim sumama novca, navela je albanska policija, prenosi Tanjug. Rojters navodi da je ovo prvi značajniji udarac protiv švercera migranata u Albaniji koja teži da uđe u EU, ali se bori sa reputacijom\n10.06.2019 u 22:19\nUhapšen Avganistanac u vezi sa ubistvima dva migranta\nPolicija je uhapsila Avganistanca Kulata S. (38) zbog sumnje da je podstrekivao na dva ubistva migranata u Beogradu, koja su se prethodne nedelje dogodila jedno za drugim, javio je RTS. Avganistanac Kamran Kan (20) izboden je u sredu u tuči sa dvojicom migranata ispred jedne od kladionica u Karađorđevoj ulici, preko puta Autobuske stanice. Iako je policija iste večeri uhapsila jednog maloletnika, drugi osumnjičeni M. P. (17) je uspeo da pobegne, a njegovo telo je pronađeno sa više ubodnih rana sutradan u šumi, blizu prihvatilišta za migrante u Krnjači. Sumnja se da je M. P. ubijen iz osvete, a policija traga za osumnjičenim kojeg je identifikovala, navodi RTS, a prenosi Tanjug.\n21.02.2020 u 16:51\nŠpanija će najstrože ograničiti reklamiranje klađenja\n21.02.2020 u 16:21\nEngleskinja priznala da je planirala terorističke napade u Londonu\n21.02.2020 u 15:47\nTroje poslanika SDSS napustili Sabor posle teških reči\n21.02.2020 u 15:44\nU Grčkoj milion turista iz Srbije, u Beogradu 11 odsto više turista iz Grčke\n21.02.2020 u 15:31\nMoje vreme tek dolazi\n21.02.2020 u 15:13\nHrvatska postavila ogradu na granici s BiH zbog migranata


Milačić:Vlada da ukine sankcije Rusiji\nTanjug 15. decembra 2020. 10:04\nPODGORICA – Predsednik Prave Crne Gore Marko Milačić pozdravio je danas napredak nove Vlade u diskontinuitetu sa praksom prethodnog režima koji je odnos prema Rusiji koristio za unutarpolitičke svrhe, dizanje tenzija, stvaranje podela i pozvao je da u skladu sa interesima Crne Gore ukine sankcije Rusiji, saopštila je ta stranka.\nOn je izrazio nadu da su zajedno sa DPS-om u istoriju zauvek otišla vremena kada se vladalo traženjem neprijatelja.\n„Svakom u Crnoj Gori je jasno, a verujemo da to razumeju i naši evropski partneri, da sankcije Crne Gore prema Ruskoj Federaciji, niti će rešiti geopolitičke probleme, niti će na bilo koji način predstavljati pritisak na Rusiju. Te sankcije najviše štete nanose Crnoj Gori, pre svega ekonomski, a u značajnoj meri i politički“, rekao je Milačić.\nOn je dodao da iako jedan deo vladajuće koalicije smatra da treba bespogovorno slediti zahteve koje postavlja briselska administracija, bez promišljanja o posledicama takvih poteza po Crnu Goru, smatra da je zadatak predstavnikaCrne Gore da diplomatijom, mudrom i odgovornom politikom i pregovorima sa našim dođu do povoljnijih rešenja.\n„Ako je EU zaista zajednica suverenih država i ako smo zaista u Briselu uvaženi kao partner, morali bi naići na razumevanje za naše nacionalne interese“, zaključio je on.


Sajam automatizacije koji ne treba da propustite - Motek 2017 - Automatika.rs\nNaslovna Vesti Dešavanja Sajam automatizacije koji ne treba da propustite – Motek 2017\nOve godine, sajam će trajati od 09.-12.oktobra 2017., a na samom sajmu očekuje se veliki broj posetilaca. Da podsetimo, ovaj veliki sajam automatizacije je osnovnan davne 1922.godine u Štutgartu.\nSajam Motek održava se jednom godišnje u Štutgartu, kako smo već spomenuli, to je vodeći svetski događaj u oblasti automatizacije u proizvodnji i montaži, tehnologiji hrane i rukovanjem materijalima. Sami procesi rada u ovim oblastima su pojednostavljeni pojavom novih tehnologija i uvođenjem inovacija u industriji.\nOvaj sajam je jedini događaj na kom imate priliku da vidite čitav procesni lanac mašinstva i automatizacije. Pored toga, pruža detaljna sistemska rešenja za poboljšanje efikasnosti i povećanje profitabilnosti u skoro svim granama industrije. Oblasti kojima organizatori posvećuju posebnu pažnju jesu proizvodnja mašinske, automobilske opreme, električna i elektrotehnička industrija, biomedicinsko inženjerstvo, prokupljanje zelene energije kao i kompanijama koje se bave preradom metala, plastike i njihovim dobavljačima.\nSam sajam biće upotpunjen vrhunskim pratećim programom koji je uvek posvećen aktuelnim dešavanjima i svim budućim pitanjima koje će ceniti svi posetioci, kao i sami izlagači.\nGrupe proizvoda koji se mogu pronaći na ovogodišnjem sajmu su montažne mašine, sistemi za montažu, montažni stolovi, montažne radne stanice, transporteri, demontažne mašine, hvataljke, industrijski roboti, linearni motori, pneumatski pogoni…\nUkoliko vam se pruži prilika, da posetite ovaj sajam, svetskih standarda i razmera, ne propustite je!\nPrethodni tekst10 razloga zašto izaći sa inženjerom\nSledeći tekstSigurno je neki inženjer


10.09.2021 / 13:18 Regija - Beograd\nNjegova svetost patrijarh srpski Porfirije rekao je da će podizanjem memorijalnog centra u Donjoj Gradini, koji će zajednički graditi Srbija i bh. entitet RS, poslije spomen-kompleksa u Јasenovcu nići još jedno svetilište ...\n... posvećeno mučenicima stradalim u ustaškom logoru smrti.\n"Imaćemo, ako Bog da, i na drugoj obali Save memorijalni centar, a imamo i Muzej žrtava genocida. Gajimo kulturu sjećanja jer to čini svaki zreo narod i time pokazuje poštovanje i prema sebi i prema drugima", rekao je patrijarh Porfirije poslije današnjeg sastanka sa predsjednikom Srbije Aleksandrom Vučićem u Patrijaršiji Srpske pravoslavne crkve /SPC/ u Beogradu.\n"Mi treba da uradimo sve da sačuvamo sjećanje na počinjene zločine. Ipak, moramo da se sjetimo i riječi našeg patrijarha Germana da ne zaboravljamo zlo, ali i da uvijek hoćemo da praštamo drugima, kao što i njih molimo da praštaju na svemu u čemu mi nismo bili ljudi u odnosu na njih", naglasio je patrijarh Porfirije.\n"Radujem se što smo saglasni oko svega što treba činiti u budućnosti i neka nam Bog da snage da još efikasnije radimo na svemu što je u ovom ključu vezanom za kulturu sjećanja", rekao je patrijarh Porfirije.\n"Zahvaljujući Vladi Srbije poslije 30 godina dobili smo dozvolu, a nakon 40 godina obnovili jasenovački hram, koji je postao manastir kako bi se u njemu obavljalo sve što treba i kako bi ljudi dolazili da se poklone senima mučenika", rekao je vladika Јovan.


Tanjug 19. septembra 2020. 18:09\nBUDIMPEŠTA – Mađarska vlada planira da uvede nove mere za pomoć ekonomiji koja mora da ostane funkcionalna tokom drugog talasa pandemije, izjavio je ministar finasija Mihalj Varga u intervjuu za dnevni list „Mađar nemzet“.\nPlanirane mere obuhvataju ciljano smanjenje poreza i podršku građevinskim kompanijama, rekao je Varga i dodao da je jedan od prioriteta vlade održavanje ekonomije funkcionalnom.\nTo će zahtevati stimulisanje potražnje u određenim sektorima kao što su turizam i građevinarstvo, očuvanje radnih mesta i pružanje novih proizvodnih mogućnosti putem podsticanja investicija, rekao je mađarski ministar finansija. On je istakao da se mora voditi računa o tome da se sredstva rasporede tako da podržavaju efikasna i kompetitivna ekonomska rešenja, prenosi MTI.\nVarga je rekao da je tokom prvog talasa pandemije smanjenje poreza uspešno implementirano u sektorima najteže pogođenim pandemijom i da bi takva rešenja mogla da budu uvedena i sada, kao i produženje moratorijuma o otplati kredita za fizička i pravna lica.\nMinistar je rekao da je moguće da će za brojne javne investicije, kao što su radovi na putevima i renoviranje bolnica, umesto sredstva iz budžeta biti korisćena sredstva EU. U ovom trenutku veoma je važno da se rezerve očuvaju što je više moguće, zato što niko ne zna koliko će trajati uticaj pandemije na ekonomiju, napomenuo je Varga.\nUkoliko vakcina bude dostupna u drugom kvartalu 2021. godine, mađarska ekonomija bi mogla da ostvari rast od četiri do pet odsto, rekao je Varga. U manje optimističnom scenariju, ukoliko vakcina ne bude dostupna do tog trenutka, rast bi mogao da iznosi tek nešto preko nula odsto. Moguć je i treći scenario – uz dostupnu vakcinu, ali spor i dugotrajan oporavak ekonomije, rast bi mogao da iznosi od tri do četiri odsto.\nOve godine BDP Mađarske bi mogao da se smanji za pet do šest odsto, uz deficit glavnog budžeta od sedam do devet odsto. Dug vlade bi do kraja godine sa 66 odsto mogao da se uveća na 76-78 odsto, rekao je Varga.


Najbliži Obamin prijatelj otkrio: “Barak se vraća i spreman je da uništi Trampa!“ | WebTribune\nHome IZBOR Najbliži Obamin prijatelj otkrio: “Barak se vraća i spreman je da uništi Trampa!“\nBarak Obama je spreman da se vrati u Vašington i “uništi Trampa“, navodi njegov blizak prijatelj, Erik Holder.\nNakon Obaminog ugovora za knjigu u vrednosti od 60 miliona dolara, kaže se da je bivši predsednik ojačao i da je odlučan da vodi demokrate u naporima protiv Trampa.\nNaravno, ovo razbija tradiciju većine bivših predsednika koji su odlučili da javno ne kritikuju svoje naslednike… ali, pravila se zaista ne odnose na Obamu, zar ne?\nPrema rečima Holdera, Obamin trijmfalni povratak u politiku će biti fokusiran na, između ostalog, prikupljanje sredstava (njegova specijalnost) i pomaganje Nacionalnom demokratskom komitetu za promenu granica okruga (NDRC) u njegovim naporiam da prekroji kongresne okruge kako bi potpomogao demokrate u Predstaničkom domu.\nPolitico izveštava: “Barak Obama se približava tome da se ponovo javno pojavi u politici, rekao je u utorak njegov prijatelj i bivši državni tužilac Erik Holder.”\nHolder je rekao da je razgovarao sa bivšim predsednikom o načinima – uključujući i prikupljanje sredstava i interakciju sa državnim zakonodavcima – koji bi mogli pomoći Nacionalnom demokratskom komitetu za promenu granica okruga.\nKako Holder navodi, on i bivši predsednik će udružiti snage u epskoj “borbi za našu demokratiju“ koja će se koncentrisati oko prekrajanja mapa za dobrobit njegove izabrane stranke.\nNDRC želi da bude intenzivirana centralna sila za demokrate da se pozabave svojim manama u izbornim okruzima. Misija je da usmere sredstva u pobedu na državnim izborima, poguraju glasačke inicijative za nepristrasne okružne komisije i da se vode legalni izazovi postojećih mapa.\nNadaju se da će to postaviti demokrate u bolju poziciju u državnim kućama, ali takođe i u američkom Predstavničkom domu, ako se okruzi nacrtaju tako da preciznije predstavljaju raspodelu popularnog glasanja, navodeći statističke podatke koji su pokazivali da republikanci osvajaju 49 odsto na tim izborima, ali da dobijaju 55 odsto mesta na izborima 2016. godine.\n“Ovo je zaista borba za našu demokratiju“, rekao je Holder. “Ideja da su ljudi uskraćeni za svoju mogućnost da daju značajan glas nije u skladu sa onim što kažemo da jesmo, u skladu sa onim za šta kažemo da se naša demokratija zalaže.“\nNaravno, sigurni smo da su Holderove namere čiste kao što on kaže da jesu, i da on nikako nije motivisan da izađe i podnese gomilu tužbi vezano za izborne okruge, samo zato što će to doneti zaradu njegovoj advokatskoj kancelariji, Covington & Burlin, kao i njemu samom, milion dolara honorara.\nKao što smo istakli pre, Holder je takođe “nagrađen“ nedavno da dobije mandat od Kalifornije, iako niko nema pojma šta je zatraženo da uradi, što će nesumnjivo dovesti do desetina miliona dolara naknade (mita) njegovoj novoj advokatskoj kancelariji.\n“Počastvovan sam da je Zakonodavna vlast izabrala Covington da im služi kao pravni savetnik, jer razmatra kako da odgovori na potencijalne promene u saveznom zakonu koje će uticati na stanovnike i političke prioritete Kalifornije“, naveo je Holder u saopštenju. “Uveren sam da će naša stručnost u raznim saveznim, pravnim i regulatornim pritanjima biti veliki resurs u Zakonodavstvu.“\nZakonodavstvo ima dovoljno dobrih advokata u osoblju, ali zvaničnici kažu da Holder i njegova firma imaju određene veštine u sporovima i politici, koje mogu biti potrebne u narednim godinama. Gospodin De Leon je rekao da konačna naknada za firmu još nije postavljena, ali da će biti javno objavljena kada se postavi.\nDa se podsetimo, Holder je ušao u istoriju 2012-te kada je postao prvi tužilac ikada koji je bio proglašen krivim za nepoštovanje Kongresa zbog njegovog neuspeha da preda dokumenta koja se odnose na “Fast and Furious” skandal, koji je uključivao prodaju oružja meksičkim kartelima droge. Skandal je izbio na nacionalnom nivou kada je za jedno od tog oružja potvrđeno da je korišćeno za ubistvo američkog agenta granične kontrole Brajana Terija.\nDobro je videti da Obamin bivši zaposleni prihvata “Močvaru“ koju se Tramp zakleo da će isušiti.


Rangers - Benfica: Analiza utakmice | Sportske Kladionice\nHome Sportsko klađenje Prognoze utakmica Rangers – Benfica: Analiza utakmice\nDrugi dan takmičenja u okviru Lige Šampiona nije nam doneso profit koji smo očekivali, prevashodno zbog crvenog kartona, koji je Inter dobio u prvom poluvremenu i koji je u potpunosti promenio tok utkamice. Danas se igra dosta mečeve u okviru Lige Evrope, ali mi se nećemo zaletati, nego ćemo u okviru naših tipova i analiza pisati o jednom susretu koji po nama ima odličan value. Naime, u Škotskoj, na legendarnom stadionu Ibrox, sastaju se dve ekipe koje igraju izrazito atraktivan fudbal, Rangers i Benfica. Kada su ove dve ekipe pre par nedelja igrale u Portugalu, viđen je neverovatno uzbudljiv fudbal i šest golova, pošto je meč završen rezultatom 3-3.\nDomaća ekipa, se nalazi u odličnoj formi, pošto nisu poraženi u poslednje 22 utakmice i tim Stevena Gerrarda izgleda odlično na terenu. Pogotovo su impresivni na svom stadionu gde su u poslednjih 10 utakmica svih deset pobedili uz impresivnu gol razliku od 31 postignutog i samo jednog primljenog gola. Rangers je takođe neporažen u poslednjih 7 evropskih utakmica na domaćem terenu, što samo pokazuje snagu ove ekipe. Sa pobedom na ovom meču Rangers bi zacementirao prvu poziciju u grupi i obezbedio prolaz dalje.\nSa druge strane Benfica i pored činjenice da ima izrazito kvalitetnu ekipu na papiru, opet ove sezone ima problema sa rezultatima. U domaćem šampionatu su poraženi od Boaviste 0-3 i Sporting Brage 2-3, dok u Europa League imaju malo bolje rezultate pošto su na domaćem terenu pobedili Standard Liege rezultatom 3-0. Sa pozitivnim rezultatom ovde, Benfica bi takođe mogla da zacementira prvu poziciju i da razreši brige oko kvalifikacija.\nTrener domaće ekipe Steven Gerrard nema većih problema sa sastavom ekipe, ali se očekuje da napravi nekoliko izmena u odnosu na startnu postavu koja je igrala za vikend. Sa druge strane Benfica dolazi bez suspendovanog Nicolas Otamendija, Weigla i Nuneza (pozitivni na COVID), kao i povređenih Todibo, Almeida, Tavares i Pedrinho.\nOve dve ekipe su igrale do sada samo jednom, pre par nedelja kada je bilo 3-3.\nUtakmica koja je biti ili ne biti za obe ekipe, te je normalo očekivati da će biti vatre. Stoga, naš predlog je da se odigra Over 2.75 Goals (da obe ekipe postignu više od dva gola na meču), koja igra se plaća za nas više nego solidnom 1.85 kvotom u kladionici 22Bet.


Meridian i kapiten "Zmajeva" pritekli u pomoć Domu zdravlja Zemun : Nadlanu.com\nObjavljeno 31. okt 2020. / 10:00:05\nNastavak velike kampanje podrške medicinskim ustanovama u organizaciji regionalnog brenda u igrama na sreću\nU sedmici za nama, kompanija Meridianbet, regionalni proizvođač i distributer igara na sreću, punom parom nastavila je veliku kampanju podrške zdravstvenim ustanovama širom Srbije u borbi protiv novog naleta panedmije korona virusa.\nU društvu kapitena FK "Voždovac" Jovana Nišića, koji je još jednom pokazao svoju ličnu izuzetnost i požrtvovanje i van terena, kompanija Meridian i njeni zaposleni posetili su Dom zdravlja Zemun.\nOvo je jedna od ambulanti koja u poslednjih nekoliko dana radi u sve jačem kapacitetu, usled novog talasa pandemije.\nDa sve bude u funkciji što bolje zdravstvene nege građanima pobrinulo se medicinsko osoblje koje već mesecima podnose nadljudske napore kako bi i u opštini Zemun zdravstveni sistem podneo novi nalet do sada nezapamćene pandemije.\nU znak iskrene zahvalnosti i zadivljenosti za sve što čine kako bi građanima opštine Zemun bila pružena pravovremena i adekvatna zdravstvena zaštita, kompanija Meridian je osoblju Doma zdravlja uručila veliki broj paketa medicinske opreme, i materijala za adekvatno zbrinjavanje pacijenata, kao i dva televizora, koji će doprineti efikasnijem prijemu i otpustu pacijenata u ovoj primarnoj zdravstvenoj ustanovi.\nZemunska opština jedna je od preko 60 gradova i opština Srbije koje su do sada obišli volonteri Meridiana, kako bi se u najkritičnijim trenucima našli najugroženijim sugrađanima.\nPodsetimo, kompanija Meridian je, od izbijanja globalne pandemije, do sada pomogla više desetina javnih kuhinja, regionalnih centara Crvenog krsta, obišla preko 200 najugroženijih domaćinstava širom Srbije, pomogla preko 30 kovid ambulanata, klinika i bolnice, ali i prikupila 2 miliona dinara za lečenje male Sofije Markuljević, koja se uspešno oporavlja u SAD.\nBez ikakve sumnje, u narednom periodu od Meridiana možemo očekivati još veći broj društveno odgovornih akcija.\ndonacije meridiandruštvena odgovornostmeridian kladionicameridianbettop_slider\nNemanja9 says pre 6 meseci\nPo ko zna koji put ,Meridian je uvek tu kada je potrebna pomoć bilo kome\nMaras!!! says pre 6 meseci\nSvaka cast i njemu i kompaniji meridian sto pomazu onima kojima je najpotrebnije zaista\nKrcko says pre 6 meseci\nSvaka vast!bilo je vreme da se i zdrsvstvenim ustsnovama pomogne😊\nFlaki says pre 6 meseci\nMeridian jako ozbiljna kompanija koja je uvek uz svoj narod.\nTeemo says pre 6 meseci\nSvaka cast i drugi treba da se ugledaju na vas\nPoppy says pre 6 meseci\nSvaka vam cast tako treba svi koji mogu\nNidza007 says pre 6 meseci\nSvaka cast, meridian i dalje ne odustaje od humanitarne pomoci onima kojima je potrebno\nGoran22 says pre 6 meseci\nSvaka cast na akciji kladionice meridian sve pohvale\nGemo says pre 6 meseci\nBravo za meridian ljudi prave humanitarne akcije neprekidno, i pomazu one koma je pomoc preko potrebna\nSasa22 says pre 6 meseci\nTrebalo bi se vise ljudi ugledai na Meridian, svaka cast na humanitarnim akcijama\nRade Vulic says pre 6 meseci\nBravo ljudi ovim ste pokazali velicinu i covecnost u najtezim trenutcima


Novi online program za izbor vazdušnih zavesa Novi online program za izbor vazdušnih zavesa\nAirtecnics je ažurirao program izbora vazdušnih zavesa, koji je dostupan online od 2016. Poboljšanja uključuju širok izbor mogućnosti prilagođavanja, dodataka i završnih obrada, sa vizuelno boljim i intuitivnijim dizajnom za sve uređaje koji korisnicima omogućavaju da odaberu najprikladniju vazdušnu zavesu za određenu instalaciju.\nPrvi korak zahteva osnovne podatke o ugradnji, poput dimenzija vrata, vrste instalacije ili mogućnosti grejanja, ovo omogućava programu da odabere vazdušne zavese koje tehnički odgovaraju instalaciji.\nDalja serija filtera pomaže korisniku da odabere vazdušnu zavesu koja najbolje odgovara njegovim vratima.\nNaredni koraci omogućavaju korisniku da prilagodi odabranu vazdušnu zavesu sa različitim završnicama, kao što je RAL boja ili vrsta regulacije, i doda svu dodatnu opremu i podršku potrebnu za određenu instalaciju.\nKonačno, selekcioni program generiše PDF dokument koji sadrži sve relevantne podatke o performansama vazdušne zavese i željenu konfiguraciju.


Unapređenje vizuelnog identiteta - Positive\nPočetna » Konsalting i edukacija » Unapređenje vizuelnog identiteta\nProfesionalno dizajniran vizuelni identitet može da napravi veliku razliku u uspehu jedne kompanije. Dobro osmišljen korporativni identitet poboljšava kredibilitet brenda i pozicionira se na tržištu kroz svest potrošača, što indirektno utiče i na krajnji cilj: povećanje prodaje i proizvodnje usluge i dobara.\nSvaka kompanija trebalo bi da ima svoj identitet i imidž. Identitet je zapravo skup osobina kojima se organizacija predstavlja na tržištu, dok je imidž utisak koji brend ostavlja na pojedinca. U delu promocije gde se proizvod, usluga ili ideja usmeravaju ka auditorijumu putem sredstava za oglašavanje, najznačajniju ulogu ima vizuelni identitet.\nVizuelni identitet je osnovno sredstvo raspoznavanja, skup svih vizuelnih i fizičkih karakteristika nekog proizvoda, usluge ili ideje kompanije. Osnovna funkcija vizuelnog identiteta je da omogući kompanijama da steknu konkurentsku prednost, unaprede je i zadrže.\nVizuelni identitet podrazumeva dakle, originalno rešenje, odnosno logo, dizajn, boju ili font po kojima će firma biti prepoznatljiva, kao i sve unificirane propagandne materijale koji će se koristiti u promotivnim kampanjama.\nPotraga za medijskim vrednostima je primorala kompanije da se manje oslanjaju na konvencionalne načine reklamiranja, te da prihvate druge komunikacione oblike: dizajn, propaganda, unapređenje prodaje, direktni marketing itd.\nDizajn kao specifično marketinško oruđe definiše proizvod i diferencira ga u odnosu na konkurentske proizvode. Uspešno korišćenje dizajna u velikoj meri može pomoći proizvodu da stekne i održi konkurentsku prednost.\nTradicionalne marketing kampanje podrazumevaju marketing u medijima(članke, saopštenja, gostovanja, priloge itd) štampana izdanja materijala (vizitke, blokčićie, kataloge, fascikle i ostale materijale) i outdoor kampanje (plakate, bilborde, city light, banere), dok digitalni marketing koristi sve alate grafičkog dizajna, animacije i video produkcije koji komuniciraju online kanalima, a u poslednje vreme, najčešće putem društvenih mreža.\nSpram potreba klijenta, definiše se način komuniciranja brenda kao i adekvatni marketing alati za pozicioniranje brenda na tržištu. Osnov svih marketinških aktivnosti jeste dobro osmišljen vizuelni identitet korporacije, koji će pre svega biti unikatan, inovativan, jasan i efektan. Na posletku prepoznatljiv i efikasan u službi prodajnih kanala.\nVizuelni identitet nastaje planiranim, koordinisanim i profesionalnim delovanjem putem elemenata vizuelne prezentacije kompanije, koji su usklađeni sa čitavom koncepcijom marketinga. U tom smislu, vizuelni identitet predstavlja knjigu standarda za njeno delovanje.\nU poslovnom smislu, vizuelni identitet je sinonim za ogledalo preduzeća.


Šah - Strana 9\nNapisao Redakcija u kategoriji Ostali sportovi 19 januara, 2015\nTakmičenja pred i neposredno posle Novogodišnjih praznika služe klubovima da provere formu svojih takmičara pred predstojeća prvenstva Beogradskog okruga i Vojvodine, a ona su direktne kvalifikacije za šampionat Srbije na kome će učestvovati samo...Dalje »\nŠah: Marko ubedljiv i u Batajnici\nNapisao Redakcija u kategoriji Ostali sportovi 25 decembra, 2014\nKadetski turniri koje organizuje šah klub Gliga iz Batajnice su među najpoznatijima u našem okruženju i već su postali tradicionalni. Održavaju se 3-4 puta godišnje, organizacija je odlična, a samo najbolji na njima će biti pozvani na završni, pozivni turnir koji se održava u avgustu...Dalje »\nŠah: Istorijski ulazak muške ekipe ŠK „Svetozar Gligorić“ u Prvu ligu\nNapisao Goran Mihajlov u kategoriji Ostali sportovi 17 novembra, 2014\nŠahisti „Svetozara Gligorića“ iz Pančeva ostvarili su istorijski rezultat ulaskom u Prvu ligu Srbije. Oni su od 8. do 15.novembra boravili u Kaću, gde je održano prvenstvo Druge lige Srbije, grupa Vojvodina. U konkurenciji 12 ekipa, muška ekipa Šah kluba „Svetozar Gligorić“ osvojila je prvo mesto sa 24...Dalje »\nŠah: Marko „fišerovski“ u Grockoj\nNapisao Redakcija u kategoriji Ostali sportovi 12 novembra, 2014\nU Grockoj se pod pokroviteljstvom lokalnih vlasti proteklog vikenda nadmetalo preko 100 mladih šahista, podeljenih u nekoliko grupa. Naš mladi sugrađanin Marko Milanović učestvovao je u klasi dve godine starijih od sebe, koja je bila i najbrojnija, i nadmoćno je osvojio prvo mesto i...Dalje »\nŠah: Zlatna medalja i pehar u rukama Marka Milanovića\nNapisao Redakcija u kategoriji Ostali sportovi 8 oktobra, 2014\nProteklog vikenda u našem glavnom gradu u organizaciji ŠK Kralj i ŠK Vidikovac održan je otvoreni turnir u problemskom šahu. Iz Beograda i okolnih mesta učešće je uzelo preko 100 talentovanih mladih šahista u nekoliko klasa. Naš mladi sugrađanin Marko Milanović sve postavljene zadatke rešio je za najkraće vreme i u svojoj klasi osvojio prvo...Dalje »\nŠah: Uspeh mladog Pančevca, Marka Milanovića\nNapisao Redakcija u kategoriji Ostali sportovi 2 septembra, 2014\nKrajem avgusta se u naseljenim mestima povodom proslave Velike Gospojine tradicionalno održavaju šahovski turniri. Istoimeni šahovski klub iz Bavaništa, sportsko udruženje sa dugom tradicijom, prvog dana proslave organizovao je turnir za mlade do uzrasta srednje škole. Učestvovali su takmičari iz matičnog kluba i nekolicina sa strane, među kojima i najmlađi, još uvek predškolac, Marko Milanović...Dalje »


Dobra postsezona u Nacionalnim parkovima Crne Gore – Bankar.me\nOctober 18, 2019 CRNA GORA, PLANETA, SVE VIJESTI, TURIZAM Leave a comment\nNacionalni parkovi Crne Gore nakon uspješne ljetnje turističke sezone bilježe dobru posjetu i u postsezoni, saopštili su danas iz tog javnog preduzeća, dodajući da je na ukupnom nivou do 14. oktobra NPCG posjetilo 560.000 gostiju, što je za 32 odsto više u odnosu na isti period prošle godine.\n“Topli jesenji dani, posebno tokom oktobra, pružaju idealne uslove za šetnju, odmor i rekreaciju na otvorenom u zaštićenoj prirodi, te se nastavljaju dobre posjete u crnogorskim nacionalnim parkovima posebno imajući u vidu organizovane posjete i školske ekskurzije”, rekap je direktor NPCG Elvir Klica.\nIstakao je da su, zahvaljujući raznovrsnosti i bogatstvu, prije svega prirodnih vrijednosti, crnogorski nacionalni parkovi prepoznati kao zaštićena područja koja svojom turističkom ponudom i mogućnostima za aktivan odmor u prirodi privlače brojne domaće i međunarodne posjetioce.\n“Dobri rezultati ljetnje turističke sezone obavezuju nas da i u narednom periodu planiramo unaprjeđenje postojeće infrastrukture i ujedno osmišljavanje nove”, naglasio je.\nKako je dodao, u fokusu im je, nakon sumiranja rezultata ljetnje turističke sezone i sagledavanja svih aspekata koji su imali uticaja na njenu realizaciju, priprema ključnih aktivnosti u okviru Programa upravljanja za NPCG za narednu godinu.\n“Nacionalni parkovi Crne Gore će i u narednom periodu, u saradnji sa ključnim institucijama i organizacijama, očekujući podsticaj ukupne društvene zajednice, predano raditi u cilju prevazilaženja izazova i unaprjeđenja zaštite i promocije prirodnih i kulturnih vrijednosti i turističke ponude svih pet nacionalnih parkova”, zaključio je Klica.\nPOJMOVIJP Nacionalni parkovi Crne Gore\nPrevious Credit Suisse uvela negativne kamatne stope na depozite veće od 2 miliona dolara\nSljedeći Voli: Odustajemo od produženog radnog vremena, posvećeni smo radnicima\nPredstavnici mađarskog nacionalnog parka u posjeti Durmitoru i Skadarskom jezeru\nNacionalni parkovi će i u narednih godinu dana upravljati ulcinjskom Solanom\nDRI dao negativno mišljenje: Bahatost u Nacionalnim parkovima


Nastavak "igrica" sa niškim aerodromom - Bizlife.rs\nNastavak „igrica“ sa niškim aerodromom\n20:20 Niš, 10/07/2018\nSaglasnost Vlade Srbije da 30 radnika Aerodroma „Konstantin Veliki“ dobije ugovore za stalno još nije stigla iz Beograda, tvrdi direktor niške vazdušne luke Vladica Đurđanović čiju smenu je predložila gradska vlast.\nBez tog papira i bez tih radnika, Đurđanović kaže da aerodrom ne može da opsluži broj putnika koji ima. Pored ovih, sporno je i 18 radnika koji rade preko agencije, ugovori im ističu do kraja jula 2018, a aerodrom bez odobrenja Grada ne može da ih zadrži.\nGradsko veće usvojilo je 8. maja novu sistematizaciju radnih mesta na aerodromu, po kojoj ovo preduzeće može da, umesto 90, ima 120 zaposlenih. Time bi se rešio problem tih radnika koji imaju privremene ugovore.\nPoslednji put, odobrenje iz Vlade putovalo je 17 dana, a sada opet kasni. Nije stigla saglasnost Vlade Srbije za zapošljavanje 30 radnika za stalno. Naš zahtev Gradu Nišu je upućen 17. maja 2018. godine.\nPored ovih 30, kako objašnjava Đurđanović, na aerodromu rade i radnici koji su angažovani preko agencije, a za 18 njih ugovori ističu ovog meseca. Aerodrom ima pare na računu da ih plati, ali moraju to da prikažu u Planu poslovanja, koji Gradsko veće nije usvojilo.\n24. maja 2018. godine Aerodrom je poslao Gradu zahtev za izmenu Plana poslovanja za 2018. godinu u kome su sadržane bitne izmene oko isplate zarada radnicima zaposlenim po bilo kom osnovu na koji Veće treba da da saglasnost, a Skupština grada usvoji na svojoj sednici. Veće na sednici skida tačku Izmena plana poslovanja aerodroma, a sve ostale izmene plana poslovanja drugih javnih preduzeća pušta i isti su i usvojeni.\n„Zašto nije dozvoljeno aerodromu da izmeni plan poslovanja ne znamo. Radnici preko agencije radiće do visine sredstava po sadašnjem planu poslovanja, bez obzira što aerodrom ima para na računu, a to je negde do kraja ovog meseca“, navodi Đurđanović.\nAko do 31. avgusta ne stigne ta saglasnost sve ostalo je manje bitno, jer sa 90 radnika ne može da se opsluži ovoliki broj putnika. Naravno da ovih 18 radnika neće slati agencija jer ne može da joj se plati. Svaki radnik koji trenutno radi na aerodromu je bitan da bi se opslužio ovoliki broj putnika, navodi Đurđanović.\nDa li je uopšte gradonačelnik Niša Darko Bulatović poslao zahtev Vladi Srbije da se aerodromu odobri zapošljavanje 30 radnika za stalno iz Kabineta gradonačelnika do objavljivanja ovog teksta nije odgovoreno novinarima Južnih vesti. Novinari nisu dobili ni odgovor zašto nije usvojen izmenjeni Plan poslovanja aerodroma za 2018.\nNa sajtu Vlade Srbije ne postoji dokument da su na sednicama u maju, junu i julu odobreni ugovori radnicima niškog aerodroma.\nInicijativa: Niški aerodrom može biti zatvoren\nKašnjenje Vlade Srbije sa saglasnošću, kako tvrdi Incijativa „Ne damo niški aerodrom“, može da ugrozi poslovanje niškog aerodroma, pa čak i da avio-saobraćaj bude obustavljen.\nU odnosu sa slično kašnjenje u maju, ovog puta je Gradsko veće Niša ne usvojivši izmene Plana poslovanja, kako kažu iz Inicijative, vezalo ruke rukovodstvu aerodroma koje sada ne može da preduzme mere da zaštiti aerodrom, jer ne može preko agencije da produži ugovore radnicima, ako ne stigne saglasnost iz Vlade.\nUkoliko ovi službenici i komisija ne dostave saglasnost za zapošljavanje radnika na aerodromu, postoji ozbiljna mogućnost da će do kraja avgusta biti potpuno obustavljen saobraćaj sa niškog aerodroma! Da li ovako važna stvar treba da bude u rukama službenika birokratije u Vladi Srbije? – napominju iz Inicijative.\nPodsećanja radi, Gradsko veće predložilo je smenu direktora niškog aerodroma Vladice Đurđanovića, ali ona još nije usvojena na Skupštini. Aerodrom je poklonjen državi, a Đurđanović je i dalje direktor.\naerodrom niš radnici konstantin


Pokrenuta poslovna platforma “ZB 6 – EU” – Vanjskotrgovinska komora BiH\nPokrenuta poslovna platforma “ZB 6 – EU”\nEvropska komisija i Komorski investicioni forum zapadnog Balkana (KIF ZB 6) pokrenuli su zajedničku poslovnu platformu „ZB6-EU“ koja okuplja privrednike regiona i predstavnike EU s ciljem unapređenja dijaloga i podrške zapadnobalkanskim ekonomijama da prevaziđu izazove i pripreme se za integraciju u jedinstveno evropsko tržište.\nMarko Čadež, predsjednik Privredne komore Srbije i ujedno predsjednik Uravnog odbora Komorskog investicinog foruma ZB6, istakao je važnost jačanja dijaloga između poslovne zajednice regiona i EU, kao i inkluzivnog proširenja – progresivnog otvaranja jedinstvenog evropskog tržišta za kompanije i proizvode sa zapadnog Balkana. On očekuje da će rana integracija biti dostupna u sektorima koji su usklađeni sa evropskim pravilima i standardima.\nUspostavljanjem zajedničke platforme i jačanjem dijaloga između poslovne zajednice zapadnog Balkana i institucija EU, postavlja se teren za efikasno rješavanje svih važnih pitanja za poslovanje kompanija koje u velikoj mjeri ispunjavaju sve evropske stanandarde.\nOliver Varhelji, komesar za susjedstvo i proširenje EU pozdravio je pokretanje poslovne platforme „ZB6-EU“, koja je kako je istakao „važna za unapređenje naše strateške saradnje i angažovanja sa poslovnom zajednicom Zapadnog Balkana“. Komesar očekuje da će javno-privatni dijalog omogućiti lakšu primjenu ekonomskog i investicionog plana za Zapadni Balkan.


Mijailović: Nemam čarobni štapić, nije me delegirao SNS - Soskanal\n» Mijailović: Nemam čarobni štapić, nije me delegirao SNS\nObjavio Bojan Pavlović 20/10/2017 - 18:04\nNovi predsednik košarkaškog kluba Partizan Ostoja Mijailović rekao je danas da nema čarobni štašić kojim bi rešio probleme crno-belih i negirao da ga je Srpska napredna stranaka dovela na tu funkciju.\n"Nemam čarobni štapić kojim bih mogao da mahnem i izvučem klub iz možda najgore situacije u kojoj se nalazi u svojoj istoriji. Svestan sam situacije, da imamo mnogo posla pred nama i svesni smo gde se nalazimo. U narednih mesec dana ćemo izaći sa svim informacijama o tome kakvo je stanje u klubu", rekao je Mijailović na konferenciji za novinare na stadionu Partizana.\nPrivrednik iz Čačka Ostoja Mijailović izabran je danas za novog predsednika Košarkaškog kluba Partizan.\nMijailović je naveo da "svi koji sede ovde" da treba da budu u dobrim odnosima sa državom bez obzira šta misle o aktuelnoj vlasti pošto, kako je naveo, "svi traže pomoć od države".\n"Svi dobro znate da ja, pre svega, dolazim iz privrede, ali i da sam poslanik SNS u Skupštini Srbije. Ja sam ponosan što sam deo tog tima koji pobedjuje, koji menja atmosferu u ovoj državi. Želimo da svojim radom doprinesemo da svima bude bolje. Mene SNS nije delegirao za ovo mesto. Mene su preporučili ljudi iz ovog kluba jer sam imao jasne rezultate u privredi i oni su želeli da neko takav vodi klub", rekao je Mijailović.\nČlan Upravnog odbora Fudbalskog kluba Partizan Vladimir Vuletić izjavio je ranije ove nedelje da Ostoja Mijailović ne može da bude predsednik KK Partizan jer je u sukobu interesa, odnosno da kao narodni poslanik ne može, prema Ustavu, da obavlja druge funkcije. Vuletić je tada naveo i da se izborom Mijailovića krši Zakon o sportu.\n"Nisam to želeo ranije da komentarišem... Ja sam neko ko predstavlja klub u javnosti, ja nemam prava potpisa. Direktor kluba Dejan Kijanović je neko koga zakon prepoznaje i on ima pravo potpisa", rekao je Mijailović.\nNovi predsednik Partizana je najavio da će imena dva nova sponzora biti saopštena u ponedeljak. On nije želeo da kaže o kojim je sponzorima reč, već je samo naveo da je "jedan materijalne a drugi finansijske prirode".\n"Imamo još nekoliko sponzora sa kojima pregovaramo i koje želimo da dovedemo u Upravni odbor, da imaju svoje predstavnike, ali ja sam zagovornik toga da klub mora da funkcioniše i od sopstvenog rada, ne može samo od sponzora", rekao je Mijailović.\nUpravni odbor čine predsednik Mijalović, potpredsednik Milan Iskrin, dok su članovi Nebojša Uskoković, Bogdan Diklić, Predrag Vujović, Velibor Jojić, Ivan Trifunović, Siniša Vukojčić, Aleksandar Joksić, Slaviša Putić, Marko Vjetrović, Vladimir Adžić, Veljko Odalović, Aleksandar Mihailović, Nebojša Ivković i Nikola Lončar.\nOstoja Mijailović je skoro godinu dana bio član Upravnog odbora fudbalskog kluba Partizan, od maja 2015. do aprila 2016. godine, a klub je tada napustio pošto je bio na strani "opozicije" predvodjene Nenadom Bjekovićem.\nOn je bio jedini kandidat za predsednika KK Partizan.


Papina poslanica iz prostorija Vatikana, umesto tradiciona\nTanjug 22. decembra 2020. 13:40\nVATIKAN – Papa Franja uputiće svoju božićnu poslanicu iz prostorija Vatikana, umesto, tradicionalno, sa centralnog balkona bazilike Svetog Petra, zbog novih ograničenja u vezi sa COVID 19 u Italiji.\nZvanično je danas potvrđeno iz Vatikana da će tradicionalno božićno „Urbi et Orbi“ (gradu i svetu), kao i još pet obraćanja Pape vernicima između 26. decembra i 6. januara, koja se uvek obavljaju sa balkona Apostolske palate, biti organizovana u zatvorenom prostoru, prenosi Rojters.\nOgraničenja koja su na snazi zbog COVID 19 u Italiji podrazumevaju da ljudi neće moći da odu na Trg Svetog Petra, a obraćanje pape biće emitovano uživo i prenosiće ga televizija.\nU Italiji će važiti nacionalni karantin tokom većeg dela božićnih i novogodišnjih praznika.\nProdavnice koje nisu prioritetne biće zatvorene između 24. i 27. decembra, 31. decembra. 3. i 5. januara,a u tom periodu ljudima c?e biti dozvoljeno da putuju samo zbog posla, zdravlja ili iz hitnih razloga. Pravila ograničavaju i broj ljudi kojima je dozvoljeno da prisustvuju glavnim verskim procesijama unutar bazilike Svetog Petra, a koje se tradicionalno obavljaju u periodu od 24. decembra do 6.januara.\nTako će i Papina misa za Badnje veče početi u 19:30, dva sata ranije nego što je to uobičajeno, kako bi ograničeni broj ljudi koji mogu da joj prisustvuju bio kući do 22 sata kada počinje policijski čas.\nItalija je do sada zabeležila je 69.214 smrtnih slučajeva od COVID-19 od početka pandemije u februaru, što je najveći broj u Evropi i peti na svetu, a do danas je potvrđeno 1,96 miliona pozitivnih slučajeva, navodi agencija.


OVAKO IZGLEDA GLASAČKI LISTIĆ ZA REFERENDUM, a evo na KOJE PITANJE ćete odgovarati! – REPORTER\n03/01/2022 Reporter AKTUELNO, Politika, Vesti 0\nPredsednik Republičke izborne komisije (RIK) Vladimir Dimitrijević, danas je u štampariji Javnog preduzeća „Službeni glasnik“ pokrenuo štampanje glasačkih listića za izjašnjavanje građana na Republičkom referendumu radi potvrđivanja Akta o promeni Ustava Republike Srbije.\nDimitrijević je naveo da će biti štampano 6.510.233 glasačka listića, kao što je ranije objavila Republička izborna komisija.\nPodsetio je da će se glasanje održati na teritoriji cele Srbije, na svih 8.000 biračkih mesta i na 29 mesta u zavodima, kao i na 10 mesta u inostranstvu.\n„Pitanje na referendumu glasi da li ste za utvrđivanje akta o promeni Ustava Republike Srbije, na koje će građani nedvosmisleno odgovarati sa da ili ne“, rekao je on i naveo da će glasački listić biti bele boje i da je 0,5 posto od ukupnog broja listića rezervni.\nOn je kazao da će štampanje listića trajati koliko bude bilo potrebno da se birački materijal pripremi, odnosno u skladu sa Zakonom o propisanim rokovima.\n„Distribuiraće se 10. i 11. januara u inostranstvu ,odnosno širom Srbije u jedinicama lokalne samouprave, u ovom slučaju pod komisijama koja će kasnije taj materijal deliti biračkim odborima u rokovima do dana održavanja izbora“, zaključio je Dimitrijević.


Tanasković: Uspešna godina za školski sport u Srbiji\nTanjug 18. decembra 2021. 10:36\nBEOGRAD – Godina na izmaku bila je uspešna za školski sport u Srbiji, a dobili smo odlične ocene za organizaciju Školarijade i Svetskog prvenstva u rukometu, izjavio je predsednik Saveza za školski sport Željko Tanasković.\n„Imamo tim vrednih koordinatora i profesora i kada je to tako, uz sjajne sportske objekte koje Beograd ima, onda je zaista lako ispuniti sve traženo. Idemo dalje, planova je puno, a uz pridržavanje svih epidemioloških mera oko korona virusa, u novembru i decembru uspešno završavamo i naša državna prvenstva, poručio je Tanasković, koji je nedavno reizabran na funkciju predsednika Savezaza školski sport Srbije.\nOn je ukazao da je korona poremetila mnogo toga i ove godine nije održano nijedno Evropsko prvenstvo u konkurenciji učenika osnovnih škola.\n„Ipak, iskoristili smo velika svetska okupljanja dece u Beogradu, da dogovorimo dalje planove i nadamo se da od proleća 2022. počinju i Evropska prvenstva za osnovce u nekoliko sportova. Naravno na njima će biti i predstavnici Srbije“, poručio je Tanasković.\nU Beogradu je održan i Kongres Evropske federacije školskog sporta, na čijem je Tanasković čelu od marta 2020. godine.


Revolt u vazduhu: U Evropi raste strah od izbijanja građanskih nereda | Restart Magazin\nDok drugi talas koronavirusa puni bolnice širom Evrope, a države nevoljno primenjuju različite stepene „zaključavanja“, nacionalne televizije organizuju programsku šemu kako bi napravile prostor za obraćanje državnih lidera napetim građanima.\nKada je u šest sati popodne najavio policijski čas i zatvaranje restorana i kafića, italijanski premijer Đuzepe Konte je pozvao na nacionalno jedinstvo. „Ukoliko svi budemo poštovali pravila tokom novembra uspećemo da držimo epidemiološku krivu pod kontrolom. Tako ćemo uspeti da popustimo restrikcije i opuštenije uđemo u božićne praznike“, kazao je Konte.\nObraćajući se iz Jelisejske palate, Emanuel Makron je proglasio novo nacionalno zaključavanje, koje će trajati najmanje do 1. decembra, i upozorio Francusku da će novi talas zaraze verovatno biti „smrtonosniji od prethodnog“.\nU Belgiji, gde se kovid širi brže nego u bilo kojoj drugoj evropskoj državi, novi premijer Aleksandar de Kro se nada da će „tim od 11 miliona Belgijanaca“ zajedno uspeti da sledi strože regulative.\nSličnog tona i duha, ovakve poruke su podsetile na one koje su lideri upućivali u martu, kada su u šoku i strahu građani stali uz lidere i pristali na ograničenja kakva nisu bila zabelžena u mirnodopskim uslovima.\nOsam meseci kasnije, izgleda da takva vrsta poverenja i dobre volje nedostaje, piše „Gardijan“.\nBritanski list ističe da je Evropa, ponovo, centar globalne pandemije i da predstavlja skoro polovinu zaraženih u svetu.\nMeđutim, budući da je očajnički potrebna finansijska podrška izostala a sistem praćenja i testiranja ne uspeva da pruži rezultate usled naglog porasta obolelih u javnosti je prisutna napetost, a u pojedinim slučajevima, i pobuna.\nU petak veče, demonstranti su Molotovljevim koktelima gađali policiju u Firenci u socijalnim neredima koji su usledili nakon Konteovih novih pravila.\nPino Esposito, napolitanski berberin, jedan je od onih koji su izgubili poverenje u naređenja koja stižu sa vrha. U njegovom rodnom gradu Esposito predvodi grupu malih preduzeća u kampanji protiv novih restrikcija.\n„Protestujemo“, kazao je on za Gardijan, „jer su evropske vlade, uključujući i našu, nepripremljene za drugi talas. Od marta govore da će drugi talas doći u oktobru ili novembru i da će biti gori od prvog. Međutim, nisu pripremili škole, zdravstveni sistem, radna mesta niti su pokrenuli inicijative. A finansijska pomoć koja nam je obećana nije dostupna. Međutim, ona je neophodna ako misle da zatvore preduzeća, a radnicima je odmah potrebna pomoć za nezaposlene“.\nŠirom kontinenta postoje slični primeri ljudi suočenih za ozbiljnim ekonomskim problemima koji su pored toga i psihički iscrpljeni.\nRanije ovog meseca, studija Svetske zdravstvene organizacije je pokazala da postoji rasprostranjena apatija i smanjena motivacija za praćenje smernica o javnom zdravlju.\nPrema rečima predsednice Evropske centralne banke, Kristine Lagard, delimični ekonomski oporavak kontinenta na leto i početkom jeseni je bio „neuravnotežen, neizvestan i nedovršen“. U svetlu udara drugog talasa, ona je u nedavnom intervju kazala, „sada rizikuje da bude poništen“.\nOd Milana do Mančestera, Marselja do Madrida, ovakve procene izazvale su talas pobuna. Pošto je prolećne zaključavanje popušteno, naknadne mere i organičenja pogodila su pojedine radnike i regione teže nego druge, ističe „Gardijan“. Odluka španske vlade da proglasi šestomesečno vanredno stanje izazvala je žestoke proteste širom zemlje i spor sa konzervativnom regionalnom vladom Madrida, koja je optužila nacionalne vlasti da su prekoračile svoja ovlašćenja.\nGradonačelnici devet gradova, uključujući Barselonu, Lisabon, Prag i Milano, zaobišli su njihove nacionalne vlade i direktno pisali predsedniku Evropskog saveta Šarlu Mišelu, tražeći da im se omogući pristup fondu EU za oporavak koji iznosi 750 milijardi eura.\nU Nemačkoj gde jelimično zaključavanje počinje danas, hiljade zaposlenih i poslodavaca u umetničkoj i ugostiteljskoj industriji izašle su na ulice Berlina prošle nedelje, trežeći veći finansijsku pomoć.\nU Italiji, kulminacija je uznemirujuće blizu. Pre svega nedelju dana izbile su žestoke demonstracije u Napulju, nakon što je uveden policijski čas. Nakon protesta su usledili građanski neredi u Milanu i Torinu, gde su opljačkane radnje luksuzne robe.\n„Tokom prvog zaključavanja Italijani su bili ujedinjeni u ideji da je ovo jedna sasvim nova vrsta pretnje; situacija u kojoj bi se svaka vlada teško snašla. Sada se osećaju prevarenim“, kazao je Savijano.\n„Rečeno im je da stvari idu dobro, da pobeđujemo. Međutim, ušteđevina je potrošena, vide probleme sa sistemom testiranja koji ne funkcioniše, a postoji i konfuzija i neslaganje među naučnicima. Ljudi su počeli da gube veru da su institucije u stanju da ih spasu“, smatra italijanski novinar.\nIstraživanje rađeno nakon prošlonedeljnih nereda pokazalo je da tri četvrtine Italijana veruju da će ove zime na ulicama biti više nasilja.\nGeograf Kristof Gili, u čijim knjigama su naznačene rastuće socijalne razlike i podele između provincijske i metropolske Francuske, takođe je pesimističan povodom očuvanja duha jedinstva.\nTokom leta, lokalni lideri u Marselju žestoko su se žalili da su policijski sat i obavezna upotreba maski nametnute od strane Pariza bez prethodnih konsultacija.\nMakronova odluka za novo zaključavanje, prema mišljenju Gilija, već stvara nove podele, dok se oni koji imaju dovoljno sredstava izoluju od najgoreg što sledi.\nU četvrtak veče, nastale su ogromne saobraćajne gužve dok su Parižani pokušali da pobegnu iz prestonice i odu u svoje vikendice pre policijskog časa koji stupa na snagu u devet uveče.\n„Parižani koji su pobegli u vikendice rizikuju da zaraze stanovnike provincijskih i ruralnih oblasti. Oni nisu naišli na dobar prijem. Pandemija je naglasila nejednakost između klasa i regiona. Istina je da socijalne i kulturne tenzije nikada nisu bile tako akutne u Francuskoj kao sada, a političke klase pokušavaju da ih zamaskiraju apelujući na osećaj republikanskog jedinstva“, kazao je Gili.\nPolitički rivaliteti i ambicije koji datiraju iz vremena pre korone takođe komplikuju reakciju na drugi talas zaraze.\nU Belgiji – gde u pretrpanim bolnicama u pojedinim gradovima rade i kovid pozitivni članovi medicinskog osoblja – jedinstvenu akciju podrili su sukobi između političara iz flamanskog sjevera i frankofonog juga zemlje.\nDok je on prošle nedelje promenio mišljenje, 600 000 Belgijanaca je širilo virus.\n„Od maja tokom juna i sve donedavno, bili smo svedoci rastuće polarizacije mišljenja u javnoj debati“, kazao je Dejv Sinardet, politikolog sa Univerziteta Sent Luis u Briselu.\n„Virolozi se zalažu za strože mere, ali sve je jači lobi koji traži da ekonomija ostane otvorena. Dakle u septembru, kada je stopa zaraze brzo rasla, i dalje su na snazi bila blaža ograničenja. Snažne kritike su upučene ljudima koji su se zalagali za uvođenje oštrijih mera“.\nOčigledni neuspeh sistema za lociranje i praćenje zaraženih doprineo je razočaranju u način na koji se upravlja krizom.\n„Postoji nezadovoljstvo i osećaj da su preduzeća poput kafića restorana učinila mnogo, a da vlada nije učinila dovoljno“, kazao je Sinardet.\nPrema rečima nemačkog ministra finansija Olafa Šolca „novembar će biti mesec istine“ u borbi protiv drugog talasa kovida-19. Međutim postoje pokazatelji da bi ta borba mogla krenuti u bilo kojem pravcu, piše britanski list.\nBrzina i intenzitet rasta infekcija iznenadio je vlade usled čega one sada deluju nespremno.\nDa bi javnost prihvatila nova zaključavanja vlade će očigledno morati da izraze veću podršku i solidarnost, a finansijska cena će biti ogromna.\nU kolumni za „Stampu“ prošle nedelje, filozof i bivši gradonačelnk Venecije, Masimo Kačari, je napisao. „Socijalna kriza se nadovezala na krizu javnog zdravlja i to stvara razlike u prihodima i životnim uslovima koji su potpuno nekompatiblni sa onim što mi podrazumevamo pod demokratijom. Da li smo toga svesni? Mislim da do sada to nije bio slučaj. Međutim, ne smemo gubiti vreme“.\nUlozi su bili dramatično visoki pre prvog zaključavanja u martu. Sada su možda još i veći, zaključuje britanski list.\nObrazovanje dece ne sme biti žrtva virusa\nMeđutim na tom popisu nije bilo škola i vrtića – koji su među prvima zatvoreni na proleće.\nU Francuskoj, predsednik Emanuel Makron takođe je kazao da će škole biti izuzete iz ograničenja, dok je i Irska saopštila da će škole ostati otvorene uprkos nacionalnom zatvaranju koje je stupilo na snagu ranije ovog meseca.\nNiz mera i ograničenja za sprečavanje širenja novog talasa koronavirusa u Evropi ovog puta je uglavnom zaobišao škole, primećuju strani mediji i navode da nijesu svi zadovoljni takvom odlukom ali da su nadležni preduzeli dodatne mere predostrožnosti kako bi se obrazovanje dece nastavilo.\nDonosioci odluka tvrde da primenjuju teško naučene lekcije nakon višemesečne borbe sa pandemijom i da su spremni da promene pravac ukoliko se situacija dramatično pogorša.\nMajkl Martin, irski premijer, kazao je da mada njegova zemlja više ne može da izbegava restrikcije, uprkos razornom uticaju na ekonomiju, od ključnog je značaja da škole ostanu otvorene.\n„Ne možemo i nećemo dozvoliti da budućnost naše dece i mladih ljudi bude još jedna žrtva ove bolesti“, kazao je Martin u obraćanju naciji. „Njima je potrebno obrazovanje“.\nŠirom sveta raste zabrinutost da pandemija nanosi trajnu štetu akademskom i emocionalnom razvoju cele generacije dece.\nRanije ovog meseca, nemačka vlada je istakla pravo dece na obrazovanje, koje najbolje ispunjavaju u učionicama sa svojim vršnjacima.\n„To mora da bude najveći prioritet prilikom donošenja svih restriktivnih mera“, saopštilo je ministarstvo obrazovanja.\nMerkel je u njenom saopštenju navela još jedan razlog zbog kojeg ona smatra da je važno da škole budu otvorene, ukazujući na „dramatične socijalne posledice“ koje je zatvaranje škola i vrtića imalo na porodice tokom zatvaranja u martu i aprilu.\n„Da budem jasna: nasilni napadi na žene i decu su dramatično povećani“, kazala je Merkel, obrazlažući odluku da umesto škola vlada zatvori restorane i zabrani sportska i kulturna dešavanja.\n„Važno je imati na umu socijalne posledice kada donosimo ovakve odluke“.\n← Hoti pozvao BiH da ukine vize Kosovu\nBajden spomenuo Kosovo na mitingu u Mičigenu →


Web site Balinta Pastora : Mediji : Pastor: Pitanje KiM važno za sve građane, ne samo Srbe i Albance\nPastor: Pitanje KiM važno za sve...\nDatum: 27. maj 2019. Izvor: Tanjug\nBEOGRAD: Šef poslaničke grupe i potpredsednik Saveza vojvođanskih Mađara Balint Pastor rekao je večeras da pitanje Kosova i Metohije nije samo pitanje za Srbe i Albance, već i za sve građane ove zemlje, jer od njega zavisi budućnost Srbije.\nGrađanima treba objasniti, baš kao što ste vi danas to učinili, šta je bilo pre 50, 100, 200 godina da bi najšira javnost razumela zašto su Srbija i Srbi na KiM danas u ovakvoj situaciji, rekao je Pastor, nakon što je predsednik predstavio izveštaj u parlamentu.\nAli, ipak je tada većina poslanika glasala za te tekstove, da bi se pokazalo nekakvo lažno nacionalno jedinstvo, rekao je Pastor.\nMolim vas učinite sve što je u vašoj moći da dođemo do nekog kompromisa i da, svakako, rešenje bude mirno. Znam da se za to borite, ali i da to ne zavisi isključivo od vas, rekao je Pastor.\nDodao je da nije najvažnije pitanje kada će Srbija ući u EU, za šta se SVM zalaže, već da je najvažnije pitanje da li ima budućnosti naše dece u Srbiji i da li će ona moći pristojno da žive, što, ističe, ne zavisi samo od mera fiskalne konsolidacije, već i od političkih odluka.\nOd nas nikad nećete čuti reči kao od nekih predstavnika srpskih stranaka - zašto dajete toliko para za Srbe na KiM. Sa tim se u potpunosti slažemo. Osnažujte Srbe, to je interes Srbije, svih građana i vojvođanskih Mađara i maksimalno podržavamo takav vid vođena politike, rekao je Pastor.


"Vojvodinu bukvalno nosim istetoviranu po ožiljcima na sebi"\nGolman Emil Rockov (25) napustio je ekipu Vojvodine, pošto je potpisao četvorogodišnji ugovor sa ekipom Fehervara, dojučerašnjim Videotonom\nRockov je od 2006. godine bio član Vojvodine, u kojoj je prošao sve selekcije kluba i išao putem od pozajmica u Proleteru i Slogi iz Temerina, pa sve do dresa reprezentacije Srbije, pošto je prošle godine branio na prijateljskom meču protiv Paragvaja u Kruševcu.\nDve sezone je proglašavan za najboljeg igrača Vojvodine (2018, 2019), za koju je ukupno branio na 127 zvaničnih utakmica. Poslednji put, to se dogodilo u finalu Kupa Srbije, kada je u borbi za trofej pobeđen Partizan nakon penala, a Rockov bio jedan od najboljih igrača na tom meču.\n– U Vojvodini sam proveo 14 godina i slobodno mogu reći da je ona postala i kasnije odredila moj život, toliko da je bukvalno nosim istetoviranu po ožiljcima na sebi. Sigurno je da u meni izaziva ogromne emocije i da će mi mnogo nedostajati, baš kao i navijači, koji su prema meni bili zaista divni. S druge strane, mislim da je sada bilo pravo vreme za jedan novi korak u karijeri. Posle trofeja koji smo osvojili prošle sezone, sada odlazim mnogo smirenije nego što bi to bilo da sam otišao u nekom prethodnom periodu. Naravno, Vojvodina će uvek ostati u mom srcu, a znam i da ću uvek imati gde da se vratim – rekao je Rockov.


Mnogo dilema, malo vremena - Sport - Dnevni list Danas\nPočetna » Sport » Mnogo dilema, malo vremena\nUEFA ne odustaje od održavanja Evropskog prvenstva u 11 zemalja\nEURO 2020 sigurno će se održati u istom terminu 2021. godine (11. jun – 11. jul).\n0Piše: V. Ž. 15. januara 2021. 20.20 Izmenjeno: 20.25\nFoto: EPA-EFE/ Glyn Kirk POOL\nIz UEFA tvrde i da se ne dovodi u pitanje ni održavanje takmičenja u 12 gradova iz 11 zemalja, a da jedina dilema trenutno postoji oko broja gledalaca koji će smeti da prisustvuje utakmicama.\nKonačna odluka o gradovima domaćinima trebalo bi da bude doneta 5. marta, ali iz UEFA uveravaju javnost da do promena može doći samo u slučaju da se negde ponovo desi takozvani „italijanski scenario“ sa korona virusom.\nU Nionu su i samouvereni da će vakcinacija, koja se u svim evropskim zemljama odvija sporije od očekivanog, dati rezultate do juna.\nU sedištu evropske „kuće“ fudbala ističu da razmatraju tri različita scenarija: da kapacitet stadiona bude popunjen 100 odsto, da bude popunjen do 50 odsto ili da bude pušteno samo 20 do 30 odsto gledalaca.\nSve ovo u teoriji možda zvuči logično, ali je u praksi jako teško izvodljivo.\nBritanski list „Gardijan“ navodi da je praktično nemoguće da se EURO održi u svih 12 gradova, odnosno da će broj zemalja domaćina morati da se svede na znantno nižu cifru od 11.\nIsti izvor, pozivajući se na intervju sa predsednikom Fudbalskog saveza Švajcarske Dominikom Blanom, tvrdi i da su puni kapaciteti stadiona na EP samo puka želja čelnika UEFA koji strahuju od gubitka novca i imidža zbog toga što su većinu karata prodali unapred pre pandemije.\nBlan je naveo da ne veruje da će EURO biti održan u 11 zemalja zbog previše komplikovanog prelaska granica u vreme pandemije.\nIstakao je da čak i kada bi se zemlje Evropske unije usaglasile oko lakšeg prelaska za članove reprezentacija, opet bi ostao problem da li će isto moći da se primeni i kada su u pitanju Rusija i Velika Britanija.\nNaveo je i da lično smatra da su po pitanju održavanja EP moguća samo dva scenarija.\nPo jednom bi se ono održalo u više gradova, ali u samo jednoj zemlji, poput Nemačke, Rusije ili Portugala.\nPo drugom bi se održalo na više stadiona, ali u samo jednom gradu, na primer Londonu.\n– Igrači i delegacije fudbalskih saveza će sigurno biti u balonu jer vakcinacija do juna neće biti završena, a inače tek treba da vidimo kakav će efekat imati – naveo je Blan.\nPrvi čovek FS Švajcarske zaključio je i da je teško očekivati da će EURO biti odigran pred publikom.\n– Svedoci smo da zemlje tek pomalo puštaju navijače, u jako malom broju. Izvesnije je da će EURO biti odigran pred praznim tribinama, poput finala Lige Evrope u Nemačkoj ili Lige šampiona u Lisabonu. Moguće je da se primene neke restritktivne mere po kojima bi navijači morali da prilože potvrdu o vakcini ili urađenom PCR testu, ali to je zaista jako teško sprovodivo čak i u najrazvijenijim zemljama. U svakom slučaju, biće ovo prvo finale EP na kome neće biti pun stadion, u to sam potpuno siguran – zaključio je Blan.\nEvrokupovi nisu ugroženi\nIz UEFA tvrde da će klupska takmičenja biti završena po planu ove sezone, a da će finalne utakmice biti odigrane u Istanbulu (Liga šampiona) i Gdanjsku (Liga Evrope). U saopštenju iz Niona navodi se da će prisustvo publike na finalnim mečevima LŠ i LE zavisiti od epidemiološke situacije u tim zemljama i da će se tim povodom u aprilu obaviti razgovori sa lokalnim vlastima.\nGradovi domaćini Eura\nGlazgov (Velika Britanija)\nSant Peterburg (Rusija)\nEvropsko prvenstvo u fudbalu, Fudbal, Korona virus, UEFA\nFudbal i istorija: Kako su Sovjeti osvojili Britaniju na fudbalskom terenu


Hiljade ljudi dočekalo je predsednika Srbije Aleksandra Vučića u Svilajncu. Jučerašnji razlog njegovog dolaska bio je od velikog značaja za ovaj kraj i meštane opštine Svijalnac koji će pronaći svoje radno mesto u novom švajcarskom pogonu ,,Ridžent lajting”. Vučić je takođe najavio i nove projekte i ulaganja u ovaj kraj.\nPredsednik Srbije je juče presekao vrpcu i zvanično otvorio novi pogon švajcarske kompanije za proizvodnju električne rasvete ,,Ridžent lajting”, koja će zaposliti 130 radnika. Investicija je vredna osam milona evra. Uz to, predsednik je najavio i značajne projekte u narednom periodu za ovu opštinu.\n,,Zahvalan sam danas što prisustvujem otvaranju ‘Ridžent lajting’ fabrike koja će značiti dodatni impuls ne samo zaposlenima, nego i opštini Svilajnac. Učestvujemo u obnovi mnogih hramova u celom okrugu, nastavićemo sa tim. Veliko hvala na svemu, na podršci, razumevanju, ozbiljnosti što ste razumeli na koji način Srbija može da ide napred”, ovim rečima je zvanično otvorio predsednik Srbije novu firmu. Predsednik je, takođe dodao da je Srbiji potrebno više takvih fabrika kakva je “Ridžent”, a koje zapošljavaju između 100 i 300 ljudi.\nIpak, ovo nije jedini povod za bolje sutra meštanima Svilajnca, njih su obradovale juče i druge vesti – predsednik Srbije najavio je velike projekte. Podsetio je da je oko 16 miliona evra uloženo u objekte i infrastrukturu u Svilajncu.\nTagovi: nova fabrika - ridžent lajting - švajvarska kompanija - Svilajnac


Nisu mala ulaganja u niskodistributivnu mrežu koja treba da podrži visokonaponsku mrežu i našu vezu sa lokalnim državama, a jednako je važno što svi krećemo ove godine u jednu pravu energetsku tranziciju.\nOvo je rekla u Loznici potpredsednica Vlade Srbije, profesor dr Zorana Mihailović.\n- To znači električna energija koju smo proizvodili u termoelektranama polako mora da se smanji, da toga više gotovo i nema. Ali ostaje kako ćemo dobijati onda električnu energiju. Srbija je prebogata rekama i nema razloga da ne koristi potencijal svojih reka. Sa Republikom Srpskom napravili smo izjave o namerama, predednice Vlada Srbije i Republike Srpske su to potpisale, jedan deo projektne tehničke dokumentacije je završen, mislim da pripremni radovi za HES Gornja Drina mogu ove godine do leta i da počnu - ističe Mihailovićeva.\nEPS je, kako je istakla, uputio zahtev da se odobre pripremi radovi resor na čije je ona čelu“ to će sigurno i uraditi“.\n- Prema tome Srbija će u narednih nekoliko godina biti bogatija za potencijal tri hidroelektrane u proizvodnji elektične energije - precizirala je potpredsednica Vlade Srbije. - To će nam obezbediti da budemo sigurniji u elektroenergetskom sistemu, ali to će nam takođe obezbediti stalnu vezu sa regionom. Dakle, infrastruktura, bilo da je transposportna ili energetska ukoliko nismo dobro povezani sa regionom onda nas to izopštava iz budućeg razvoja.Kada dođu investitori pored dozvola treba im put, železnica, ali i stabilnost u napajanju električnom energijom, ne samo da imaju struju već da nema isključenja, a sve to omogućavaju novi kapaciteti koje ćemo napraviti.


Novi Sad oblepljen plakatima protiv Bojana Pajtića\nŠiri centar Novog Sada danas je oblepljen plakatima na kojima piše "Leti, leti, leti Bojan", čime se aludira na smenu predsednika Vlade Vojvodine Bojana Pajtića.\nCentar Novog Sada od sinoć je oblepljen plakatama protiv predsednika vojvođanske vlade Bojana Pajtića, na kojima piše "Leti, leti, leti, Bojan", a zgrada Vlade Vojvodine je predstavljena kao svemirski brod.\nNa dnu plakata nalazi se internet adresa www.trecasrbija.rs, što je adresa sajta političke organizacije "Treća Srbija", koja je članica vladajuće koalicije u Novom Sadu.\nLider "Treće Srbije" Miroslav Parović potvrdio je Tanjugu da ta organizacija stoji iza izrade i lepljenja plakata, dodajući da plakati nemaju veze sa mitingom zakazanim za petak, na kome će učestvovati i "Treća Srbija", već je, kako je rekao, "ta akcija planirana ranije".\n"Plakati predstavljaju nastavak političke kampanje kojom tražimo raspisivanje vanrednih pokrajinski izbora, kako bi se pokrajina uvela u redovno stanje", izjavio je Parović, navodeći da je akcija lepljenja plakata najavljena na sajtu "Treće Srbije".